पियेला FROOTI | Neelkamal Singh, Shilpi Raj | Piyela Frooti | Bhojpuri Video 2022 - भोजपुरी लहर\nHome » Videos » पियेला FROOTI | Neelkamal Singh, Shilpi Raj | Piyela Frooti | Bhojpuri Video 2022\nby admin May 12, 2022 May 15, 2022\nनीलकमल सिंह & शिल्पी राज का भोजपुरी गाना ‘ पियेला फ्रूती’ रिलीज हो गया है। नीलकमल सिंह & शिल्पी राज के ई गाना गावल बा। गीत के बोल आशुतोष तिवारी लिखले बाड़न. संगीत के प्रस्तुति आर्य शर्मा कइले बाड़न. एह विडियो के निर्देशक हउवें पवन पाल. नीलकमल सिंह एह वीडियो गाना में श्रृष्टि उत्तरखंडी के संगे देखाई देतारे। ई वीडियो गाना नीलकमल सिंह आधिकारिक द्वारा 12 मई 2022 के रिलीज कइल गइल बा।\nNeelkamal Singh Official presents new latest Bhojpuri song 2022 ‘ Piyela Frooti’ by Neelkamal Singh & Shilpi Raj.\nNeelkamal Singh & Shilpi Raj’s Bhojpuri song ‘ Piyela Frooti’ is released. Neelkamal Singh & Shilpi Raj has sung this song. Ashutosh Tiwari has written the lyrics. The music is rendered by Arya Sharma. This video is directed by Pawan Pal. Neelkamal Singh is seen with Shrishti Uttrakhandi in this video song. This video song is released by Neelkamal Singh Official on 12 May 2022.\nनीलकमल सिंह और शिल्पी राज ने इस गाने को गाया है। Neelkamal Singh & Shilpi Raj has sung this song.. आशुतोष तिवारी ने इसके बोल लिखे हैं।. संगीत आर्य शर्मा ने दिया है।. यह वीडियो गीत 12 मई 2022 को नीलकमल सिंह आधिकारिक द्वारा जारी किया गया है. इस वीडियो को पवन पाल ने डायरेक्ट किया है।.इस वीडियो सॉन्ग में सृष्टि उत्तराखंडी के साथ नीलकमल सिंह नजर आ रहे हैं..\nपियेला FROOTI भोजपुरी लिरिक्स\nढेर दिन रह लेनी जाये दs धनिया\nहाथ बाटे खाली कमाए दs धनिया\nअरे कमाए दs !\nमाल खत्म हो गईल !!\nहम ना जाये देब !\nतs कही जाये के तs धs लेता लुत्ती\nअरे अरे …!\nआ तू तs साँझहि कहेलु दिया बूती\nराजा घरहि में लेके रहs छुटी\nराजा घरहि में लेके रहs छुटी !\nरामा देवरा हो पापी\nपीके घरे आवेला फ्रूटी\nऐ रामा देवरा हो पापी !\nआ पीके घरे आवेला फ्रूटी\nअरे पिए दs !\nमैंगवे फ्रूटी पियता नु !\nआ बाक मैंगो फ्रूटी ?\nआ महुआ चाहे एट पीएम !\nभक दे नाली में गिरावेला !!\nलागेलु रानी तू रानी मुखर्जी\nतुहि बढ़वलु मन कही कही देवर जी\nतुहि नs धधाई रहेलु की देवर बबुआ हवे !\nहो .. लागेलु रानी तू रानी मुखर्जी\nहमरा इज्जत पs रहता धापा\nऐ बबुआ के पापा हो\nबाहुबली बनी फिरतारs बहरी\nबा घरहि कटप्पा हो\nकहs एहि बेरा लोला ओकर कुटी\nमारी मुआ मुआ के !\nतs कहs एहि बेरा लोला ओकर कुटी\nकहाँ बा ?\nअधिका जे रात में करता उत्पात हो\nआशु से करs तनी बेलना से बात हो\nतेहि चढ़ा के रखले बाड़े !\nआ सब हमरे दोष बा !\nतू हो ?\nअरे अधिका जे रात में करता उत्पात हो\nपिया केतनो दिहिले हम गारी\nकरेला बरियारी हो\nलेके चीखना में रोजे भाग जाता\nराती के तरकारी हो\nतs ले लs नीलकमल से लभ वाला बूटी\nकईसे जी ?\nले लs नीलकमल से लभ वाला बूटी\nलs हई खा !\nPiyela Frooti Lyrics English\nDher Din Rah Leni Jaye Da Dhaniya\nHath Bate Khali Kamaye Da Dhaniya\nAre Kamaye Da !\nMaal Khatm Ho Gail !!\nHum Na Jaye Deb !\nTa Kahi Jaye Ke Ta Dha Leta Lutti\nAa Tu Ta Sajhahi Kahelu Diya Buti\nRaja Gharahi Me Leke Raha Chhuti\nRaja Gharahi Me Leke Raha Chhuti !\nRama Devra Ho Papi\nPike Ghare Aawela Frooti\nAe Rama Devra Ho Papi !\nAa Pike Ghare Aawela Frooti\nAre Piye Da !\nMangwe Frooti Piyata Nu !\nAa Baak Mango Frooti ?\nAa Mahua Chahe 8PM !\nBhak De Naali Me Girawela !!\nLagelu Rani Tu Rani Mukharji\nTuhi Badhawalu Man Kahi Kahi Devar Ji\nTuhi Na Dhadhai Rahelu Ki Devar Babua Hawe !\nHo .. Lagelu Rani Tu Rani Mukharji\nHamra Ejjat Pa Rahata Dhapa\nAe Babua Ke Papa Ho\nBahubali Bani Firatara Bahri\nBa Gharahi Katappa Ho\nKaha Aehi Bera Lola Okar Kuti\nMari Mua Mua Ke !\nTa Kaha Aehi Bera Lola Okar Kuti\nKaha Ba ?\nAdhika Je Raat Me Karta Utpaat Ho\nAashu Se Kara Tani Belna Se Baat Ho\nTehi Chadha Ke Rakhle Bade !\nAa Sab Hamre Dosh Ba !\nTu Ho ?\nAre Adhika Je Raat Me Karta Utpaat Ho\nPiya Ketno Dihile Ham Gaari\nKarela Bariyari Ho\nLeke Chikhna Me Roje Bhag Jata\nRaati Ke Tarkari Ho\nTa Le La Neelkamal Se Love Wala Booti\nKaise Ji ?\nLe La Neelkamal Se Love Wala Booti\nLa Hayi Kha !\nPiyela Frooti Details\nSong पियेला FROOTI / Piyela Frooti\nMusic Label Neelkamal Singh Official\nArtists Neelkamal Singh, with Shrishti Uttrakhandi\nPiyela Frooti Song Meta Information\nPiyela Frooti Video\nदेखिए ‘पियेला FROOTI’ का वीडियो\n►Song – Piyela Frooti\n►Singer / Actor – Neelkamal Singh & Shilpi Raj\n►Feat- Shrishti Uttrakhandi\n►Lyrics – Ashutosh Tiwari\n►Music – Arya Sharma\n►Mix Master- Raj Sharma\n►Video Director – Pawan Pal\n►Manager – Adarsh Singh\n►DOP – Sharvan Pal, Sharvan Kr , Suraj Kumar\n►Assistant DOP – Kamlesh Kumar\n►Choreographer – Sandy Johan\n►Dance Group – PK Dance Group\n►Editor – Bharat Kumar Gupta\n►DI Colourist- Rohit Singh\n►Makeup Artist – Amit Kumar, Rajesh Rathore\n►Photo Work – Navrang Modling Studio\n►Digital Head – Vicky Yadav\n►Managed By – Mars Entertainment\nPiyela Frooti FAQs\n‘पियेला FROOTI’ गीत के बोल किसने लिखे?\n‘पियेला FROOTI’ गीत के गायक कौन हैं?\n‘पियेला FROOTI’ गीत के निर्देशक कौन हैं?\n‘पियेला FROOTI’ गाने में कौन से अभिनेता/अभिनेत्री हैं?\nइस वीडियो सॉन्ग में सृष्टि उत्तराखंडी के साथ नीलकमल सिंह नजर आ रहे हैं..\n‘पियेला FROOTI’ गीत के लिए संगीत किसने दिया?\n‘पियेला FROOTI’ गाना कब रिलीज़ हुआ?\nयह वीडियो गीत 12 मई 2022 को नीलकमल सिंह आधिकारिक द्वारा जारी किया गया है\nPrevious बुलेट वाली साली | Neelkamal Singh | Bulet Wali Sali | Bhojpuri Video 2022\nNext दुल्हा भकचोन्हरा | Shashi Pathak | Dulha Bhakchonhra | Bhojpuri Video 2022


भाजपा नेता के बेटा के बियाह में सरकारी अस्पताल के डॉक्टर के ड्यूटी लागल, उहो आदेश जारी क के\nसंपर्क सूत्र |\nकुछ दिन पहिले बिहार के पूर्व मुख्यमंत्री अवुरी राजद सुप्रीमो लालू प्रसाद यादव के तबीयत बिगड़ला प पटना के इन्दिरा गांधी आयुर्विज्ञान संस्थान (IGIMS) के डॉक्टर के उनुका निवास प इलाज करे खाती भेजल रहे।\nए विषय में बिहार के विपक्षी दल खूब हो-हल्ला कईलस। भाजपा के वरिष्ठ सुशील कुमार मोदी, प्रेम कुमार अवुरी प्रदेश अध्यक्ष नित्यानंद राय तक लालू के निवास प डॉक्टर भेजला के निंदा कईले रहले।\nलेकिन, भाजपा शासित छत्तीसगढ़ के गृहमंत्री रामसेवक पैकरा के बेटा के बियाह में कुछ अयीसन भईल जवन कि भाजपा के कथनी-करनी प सवाल खाड़ा क देता। रविवार के होखेवाला विवाह समारोह में सरकारी डॉक्टर के एगो फौज के ड्यूटी लगावल बा। उहो बाकायदा सरकारी आदेश जारी क के।\nरायपुर के मुख्य चिकित्सा एवं स्वास्थ्य अधिकारी (सीएमओ) के ओर से जारी ए आदेश के तहत5डॉक्टर के टीम के मंत्री जी के बेटा के बियाह में रात के 8 बजे से समारोह के खतम होखे तक तैनात रहे के कहल बा। सीएमओ कार्यालय से 15 जून, 2017 के जारी ए आदेश के राज्य के विशेष सचिव (गृह एवं स्वास्थ्य यंत्रिकी विभाग) के ओर से 14 जून, 2017 के मिलल चिट्ठी क्रमांक 993/VIP के आधार प जारी कईल बा।\nआदेश में कहल बा कि विशेष सचिव के चिट्ठी से मिलल सूचना के मुताबिक गृहमंत्री रामसेवक पैकरा के बड़ बेटा लवकेश पैकरा के बियाह रायपुर में वीआईपी रोड के सिल्वर स्प्रिंग रिज़ॉर्ट में 18 जून, 2017 के होखता। जवना के देखत जरूरी व्यवस्था खाती 18 जून, 2017 के सांझ 8 बजे से लेके समारोह के खतम होखे तक चिकित्सा दल के ड्यूटी लगावल जाता।\nए मामला में गृहमंत्री रामसवेक पैकरा कहले कि विवाह समारोह में चिकित्सा दल के तैनाती आधिकारिक ड्यूटी ना ह। इ सिर्फ समारोह में होखेवाली भीड़भाड़ के देखत कईल जाता। पैकरा दावा कईले कि जवन-जवन डॉक्टर बियाह के मौका प मौजूद रहीहे ओ लोग के बकायदा नेवता भेजल बा।\nअब देखे के बा कि लालू के बेमारी प डॉक्टर अईला के मुद्दा बनावे वाली भाजपा का छत्तीसगढ़ के गृहमंत्री के बेटा के बियाह में डॉक्टर के तैनाती प का कहतिया? का उ एकरो ओसही विरोध करी जईसे लालू के मामला में कईले रहे?\nFirst Update: 16 June, 2017 06:43 PM


अप्रैल 2018 – Anjoria\n– ओ. पी. सिंह पिछला हप्ता आपन बतंगड़ अधवे पर छोड़ले रहीं कि अगिला बेर एकरा के पूरा करब. बाकिर आजु के दुनिया में एक हप्ता बहुते लमहर हो जाला.…\n– ओ. पी. सिंह हर बेर जब बतंगड़ लिखे बइठिलें त मन में कवनो ना कवनो खाका बन चुकल रहेला आ बाति पर बाति निकलत जाले आ बतंगड़ई पूरा हो…\n– ओ. पी. सिंह एह घरी देश में एकही बात सुनाई देत बा – एकरा के हटावल बहुते जरुरी हो गइल बा. अगर कहीं ई पाँच बरीस अउर रहि गइल…\n– ओ. पी. सिंह सबसे पहिले त रउरा सभे के रामनवमी के हार्दिक बधाई आ शुभकामना. बहुते सौभाग्य से अइसन मौका मिलल बा कि अतवार का दिने अपना बतंगड़ में…\n– ओ. पी. सिंह फगुआ बीत गइल बा आ अब चइत चलत बा. परम्परा का हिसाब से चइत में फगुआ ना गआव बाकिर मौका प एह ले बढ़िया कवनो लाइन…


बम विस्फोट के आरोपियन पर से मुकदमा हटावे वाली सपा सरकार वरुण गाँधी का खिलाफ – टटका खबर\nएक तरफ त सपा सरकार जनहित आ साम्प्रदायिक सौहार्द का नाम पर बम विस्फोट करावे के आरोपी मुसलमानन पर से मुकदमा हटावे में लागल बिया, एगो आरोपी के मौत पर ओकरा परिवार वालन के छह लाख रुपिया के मुआवजा देत बिया त दोसरा तरफ कोर्ट से रिहा हो चुकल वरुण गाँधो का खिलाफ फेर से मुकदमा चलावे खातिर कोर्ट में निहोरा लगावत बिया. आ ई सब एह चलते होत बा कि एक तरफ के लोग वोट बैंक बनके सपा के जितावेले त दोसरा तरफ के लोग अपने में मारामारी करे में अझूराइल रहेला.\nTags: वरुण गाँधी, सपा सरकार


घुंघरू बजा के – Anjoria\nघुंघरू बजा के\nफरवरी 27, 2012\nघुंघरू का बजते हमनी के अगल बगल के माहौल संगीत मय बनि जाला बाकिर दीपक सावंत आ अभिषेक चड्ढ़ा के फिल्म “गंगादेवी” में जब एगो अपंग, तोतला आ चुगलखोर शख्स बाकी किरदारन के आपसी संबंधन में सेंध लगावे खातिर घुंघरू के झंकार छेड़ी त भोजपुरी फिलिमन में खलनायकी के सगरी तार झनझना उठी. “ता हुदूर धुंधरु बजा ते..” के तकिया कलाम का साथ एह फिल्म के सगरी किरदारन के नाच नचावे वाला एह किरदार के नाम हऽ गिरीश शर्मा. अबले कई फिलिमन में अपना खलनायकी के तेवर देखा चुकल गिरीश शर्मा एह फिल्म में अपना जिनिगी के सबले यादगार रोल में नजर अइहे.\nवइसे त एह फिल्म में दिनेशलाल यादव ‘निरहुआ’, पाखी हेगड़े, भरत शर्मा व्यास, आ बॉलीवुड के बैडमैन गुलशन ग्रोवर जइसे धुरंधर मौजूद बाड़े लेकिन खुद निर्देशक अभिषेक चड्ढ़ा के कहना बा कि ‘घुंघरूलाल’ उनुकर पसंदीदा किरदार हवे.\n(रंजन सिन्हा के रपट से)\nगंगादेवी का बाद "गंगा रामजी" ले अइहें अभिषेक चड्ढ़ा\nहोली से पहिले उबटन लगवावल ना भूलासु मनोज तिवारी


हार ना पाई प्यार हमार के संगीत मुहुर्त – Anjoria\nहार ना पाई प्यार हमार के संगीत मुहुर्त\nपिछला दिने मुंबई के गोरेगांव पश्चिम स्थित प्लेटिनम स्टूडियो में भोजपुरी फिल्म “हार ना पाई प्यार हमार” के संगीट मुहुर्त करावल गइल. मुन्ना दुबे के लिखल गीत के के॰ रत्नेश का संगीत निर्देशन में उदित नारायण का आवाज में रिकार्ड करावल गइल. पारम्परिक नारियल फोड़े के काम माजी के महापौर हरेश्वर पाटिल कइले. एह फिल्म के निर्माता इरफान खान के कहना बा कि आजु भोजपुरी फिल्म देश दुनिया हर जगहा सफलता के परचम लहरावत बाड़ी स आ उनुको कंपनी एह शुभ काम में आपन योगदान करे के तय कइलसि. कहले कि कोशिश रही कि आम भोजपुरी फिल्मन वाली गलती उनुका से ना होखे आ भोजपुरी के ओकरा पूरा गरिमा का साथ लोग का सोझा परोसल जा सके. पहिला बेर कवनो भोजपुरी फिल्म के निर्देशित करे जा रहल बाड़न एकर निर्देशक सचिन यादव. उनकर कहना बा कि फिल्म के बेहद मनोरंजक बनावल उनुकर लक्ष्य बा. फिल्म के कलाकारन में रॉबिन खान, काजल, कल्पना शाह, तनुश्री, रीतू पाण्डेय वगैरह के नाम बा. बतावल जात बा को फिल्म के शूटिंग लखनऊ, बाराबंकी, आ नानापारा में अप्रेल से करावल जाई.\nSarhe Teen Baje Munni Jaroor Milna : sings Mamta Sharma\nसाढ़े तीन बजे मुन्नी जरुर मिलीह


‘भोजुपरी दबंग’ दिल जीतलसि ‘वीर मराठा’ मैच – Anjoria\n‘भोजुपरी दबंग’ दिल जीतलसि ‘वीर मराठा’ मैच\nपिछला २४ फरवरी के रांची के जेएससीए इंटरनेशनल स्टेडियम में ‘वीर मराठा’ से हारिओ के ‘भोजपुरी दबंग’ के खिलाड़ी दर्शकन के दिल जीत लिहलें. पुरा मैच क दौरान खिलाड़ी अपना होम ग्राउंड पर दर्शकन के भरपूर मनोरंजन कइलें. पहिले बल्लेबाजी करत दबंग 174 रन के चुनौतीभरल स्कार खड़ा कइलसि. बाद में खेले उतरल ‘वीर मराठा’ पर दबंग टीम के दबाव रहे बाकि कप्तान मनोज तिवारी के घवाहिल हो के बाहर निकलला के असर टीम पर पड़ल. स्ट्राइकर गेंदबाज के बाहर जाते मराठी टीम के सिद्धार्थ मूले के टिके क मौका मिल गइल आ ऊ अपना टीम के जीतवा दिहलन.\nहार के बावजूद दबंग टीम के अपना घरेलू दर्शकन से भरपूर समर्थन मिलल. रवि किशन, रिंकू घोष, पाखी हेगड़े आ मोनालिसा स्टेडियम में आइल दर्शकन के भरपूर मनोरंजन कइल.


Bhojpuri: देशी मुर्गी बेलायती बोल- भोजपुरी पर भरोसा काहें नइखे – dnyan pravah\nMay 19, 2021 admin\t0 Comments\tBhojpuri, Bhojpuri Bhasha, Bhojpuri Cinema, bhojpuri film industry, Bhojpuri Movies, Bhojpuri News, Bhojpuri Superstars, Bhojpuri Vulgar Movies, Bhojwood\nकवनो सिनेमा में ओकर मूल भाषा के बड़ा महत्व बा. भाषा के आधार पर ही भारत में भा विदेश में सिनेमा के अलग-अलग इंडस्ट्री के बाँटल गइल बा, जइसे हिन्दी, मराठी, तमिल तेलुगु, अंग्रेजी, पंजाबी, ओसहीं भोजपुरी. जब मराठी, तमिल तेलुगु, अंग्रेजी आ पंजाबी फिल्म देखब त बुझाई कि ई फिल्म मराठी, तमिल तेलुगु, अंग्रेजी आ पंजाबी भाषा में बनल बा, बाकिर रउआ भोजपुरी फिल्म देखब त बुझाई कि ई त खिचड़ी बनल बा. कहे के माने, भोजपुरी में हिन्दी आ अंग्रेजी मिक्स क के ना जाने कवन सिनेमा बनत बा. बात ई बा कि भोजपुरी फिल्मकार लोग के भोजपुरी पर भरोसा काहें नइखे? रउआ हालिया रिलीज भइल भा पिछला कुछ साल के भोजपुरी फिल्म के टाइटल देखीं. रउआ नब्बे फीसदी नाम हिन्दी में मिली, कुछ दूसरो भाषा में मिल जाई. माने लेबल कुछु अउर, माल कुछु अउरी. दुल्हिन वही जो पिया मन भाए, हम हैं राही प्यार के, यारा तेरी यारी, आये हम बाराती बारात लेके, क्रेक फाइटर, शेर-ए-हिंदुस्तान, मुकद्दर का सिकंदर, हिंदुस्तान की कसम आदि. अधिकतर फिलिम के ट्रेलर भा फिल्म देखब त हीरो के एंट्री होई शेर-ओ-शायरी बोलत. फिल्म के कुछ डायलॉग हीरो जरूर हिन्दी मे बोली भले ओकर कवनो सिचुएशन ना होखे, गरज ना होखे. कहल जाला कि जब कवनो काम करे त ओकरा बेहतरीन करे के चाहीं. बाकिर ढंग से हिन्दी ना बोल पावे वाला कलाकार जबरदस्ती हिन्दी में संवाद भा शेर बोलेला त ओकरा के एतना रेघा देला कि रउआ सुन के चिढ़ मच जाई. अइसन अदायगी करेला जइसे रोड पर के लखेरा कवनो लइकी के छेड़त शायरी बोलत होखे. का फिल्मकार आ कलाकार लोग ई बतावे के चाहत बा कि भोजपुरी के हीरो लखेरा ही होला, कवनो पढ़ल लिखल सभ्य समाज के लइका ना होला? शायद फिल्मकार के ई भरोसा बा कि लखेरवा ई डायलॉग सुनके खूब ताली पिटिहsसन आ एही कारण ई भोजपुरी फिल्म में सेट फार्मूला बन गइल बा. शेर, दोहा भा मुक्तक में त एतना दम होला कि जदी ओकरा के पूरा भाव अउरी वजन से कहल जाव त ओकरा में प्रेम भा दर्द के सागर उतर सकेला. बाकिर भोजपुरी सिनेमा में अक्सर शेरो शायरी के मखौले उड़ेला. आ शेर होला कहाँ? फिल्मन में अधिकतर शेर तुकबंदी होला आ उहो बिना कवनो गहिरा भाव-व्यंजना के. जदी गाना के बात कइल जाव त अधिकांश भोजपुरी फिल्मन में एक दुगो गाना जरूर हिन्दी के डलाता जइसे हिन्दी के छौंक देहले बिना भोजपुरी सिनेमा अधूरा बा. हमरा कबो-कबो लागेला कि शायद भोजपुरिया सिनेमा वाला लोग के मन में ई कुंठा बा कि उ हिन्दी सिनेमा में काहें ना गइल लोग, एही से भोजपुरिए में हिन्दी गाना आ डायलॉग बोल के अपना मन के संतोष देला. बिना हिन्दी आ अंग्रेजी के पॉलिश के जइसे भोजपुरी फिल्म के केहू पूछी ना अइसन धारणा बन गइल बा. अउरी ई सभकरा साथे बा उ रउआ कवनो सुपरस्टार-डुपरस्टार, चवन्नी स्टार, अठन्नी स्टार के फिलिम उठा के देख लीं. कई बार लागेला कि भोजपुरिया स्टार लोग के मन में ई कॉम्प्लेक्स बा कि हिन्दी में डायलॉग ना बोलब त लोग हमके अनपढ़ गंवार बूझी जइसे कि ओकरा खाली भोजपुरिए आवेला, जइसे कि भोजपुरी गंवार के भाषा होखे. जदि अइसन बा त हमार सलाह बा कि दू चार गो संवाद जर्मन, फ्रेंच अउरी स्पैनिश के भी रखे के चाहीं. जेकरा से पता लागो कि हमनी के स्टार लोग काफी ज्ञानी बा. बाकिर मूल स्थिति ई बा कि जब ई लोग हिन्दी बोले खातिर भी चोंच खोलेला त उहो नीक ना लागेला.भोजपुरी सिनेमा में अधिकतर सुपरस्टार लोग से संवाद अदायगी अउरी उच्चारण पर काम करे के आशा कइले बेमानी बा. अरे जे भोजपुरी के भजपुरी बोलता, ओह सुपरस्टार के बारे में हम का कहीं. अक्सर दोसरा भाषा जइसे हिन्दी के कवनो फिल्म निर्माण होला त शूटिंग शुरू होखला से पहिले कलाकार के ओकरा किरदार के हिसाब से संवाद बोले के प्रशिक्षण दिहल जाला. बाकिर इहाँ त हीरो मुंह से जवन कढ़ा देहलस उहे फाइनल टेक हो जाला. साँच कहsतानी, भोजपुरी सिनेमा के लोगन के भोजपुरी पर भरोसा नइखे. जब भोजपुरी सिनेमा के शुरुआत भइल त ओ बेर तुरते के देश आजाद भइल रहे, अंग्रेजी अउरी हिन्दी के त ढेरे प्रभाव रहे, लोग ई भाषा बोलके अपना के बड़ समझे. लेकिन ओहू बेरा जब हिन्दी सिनेमा से लेखक, निर्देशक, कलाकार अइलें आ समानांतर भोजपुरी सिनेमा बनल त उ खाँटी भोजपुरी बोललें. ए बेरा त ढेर लोग भोजपुरी पट्टी से बा, भोजपुरी माटी के खाँटी लाल बा आ सीधे भोजपुरिए से आपन काम शुरू कइले बा, करत बा, तबो ई हाल बा. ओ बेरा त सभे हिन्दी सिनेमा से भोजपुरी में आइल. रउआ पुरनका फिलिम के नाम देख लीं, गाना सुन लीं, संवाद देख लीं, संवाद अदायगी आ कलाकारी देख लीं. अहा! मन हरिहरा जाई. आ एह बेरा के फिलिम देख लीं, गाना सुन लीं, संवाद अउरी कलाकारी देख लीं, ई लागि कि ओ लोग से ढेर परदेसी त अपना भोजपुरिया माटी के ही लोग बा. ए चनेसर, ई देशी मुर्गी, बेलायती बोल काहें ? काहे ए चनेसर, काहें ? अपना इहाँ एगो कहावत बा- ‘’ भर बाहीं चूड़ी आ ना त रांड़ ‘’. कहे के माने कि अगर रउआ भोजपुरी के सिनेमा बनावत बानी त ढंग से भोजपुरिए में बनाईं, ई अधभेसर वाला मामला मजा नइखे देत. भाषा के डैमेज कर रहल बा. सिचुऐशन अउरी किरदार के हिसाब से थोड़ा-बहुत हिंदी-अंग्रेजी चली बाकिर जबरदस्ती ठूसी मत. अइसन कर के रउरा कूल ना, फूल लागेनी. देखीं सिनेमा समाज के आईना होले, ई बात साँच बा. राउर तर्क भी चलीं मान लेनी कि जज, कलक्टर आ डॉक्टर भोजपुरी कइसे बोली ? माने रउरा तय कर लेले बानी कि ज्यादा पढ़ल-लिखल लोग भोजपुरी ना बोले, ना बोली.\nत एगो बात जान लीं, सिनेमा समाज के रास्ता भी त देखावेला, कुछ नया अउरी बढ़िया व्यवहार भी त सिखावेला. जज, कलक्टर आ डॉक्टर अउरी अइसन किरदार के भोजपुरी बोलत देखावल जवन अक्सरहा हिन्दी भा अंग्रेजी में बोलत होखो, एगो सुंदर प्रयोग हो सकेला. कम से कम एही बहाने त लोग भोजपुरी सिनेमा से कुछ देख के सीखो अउरी भोजपुरी के गँवार के भाषा ना बूझो. रउरो भोजपुरी के दूधवाला आ नोकर के भाषा मत बनाईं. हिंदी सिनेमा में त ई होते रहल बा. एगो अउरी चीज रउआ भोजपुरी में देखे के मिली, डायलेक्ट में अंतर. भोजपुरी बोले के कई गो तरीका बा आ ओकर कईगो एक्सेन्ट बा. अब कवनो फिल्म में एक परिवार में पाँच गो भाई बाड़न बाकिर सभ के भोजपुरी बोले के एक्सेन्ट अलग बा, कारण बा कि कलाकार अलग-अलग जगह के रहे वाला बाड़ें. केहू आरा वाला बोलत बा, केहू बनारस वाला त केहू गोरखपुरिया. एगो बात बताईं, एक घर में रहे वाला एके साथ के लोग हेतना विविधता कइसे लिया सकेला. इहे मिस मैच वाला संवाद सुनला के कारण दर्शक किरदार के साथे रिश्ता ना बना पावेला. इहे कुल्ह कमी हिन्दी में भा हॉलीवुड में ना देखे के मिलेला. काहें कि उहाँ हर एक किरदार के ओकर परिवेश के हिसाब से भाषा अउरी डायलेक्ट पर काम कइल जाला आ एतना बारीकी से काम भोजपुरी में तबे संभव बा जब भोजपुरिया सिनेमा के मठाधीश लोग सुधरी आ अपना चंगुल से भोजपुरी के आजाद करके नया प्रतिभा के आवे के मौका दी. ( लेखक मनोज भावुक भोजपुरी साहित्य व सिनेमा के जानकार हैं. )\n← आगे बढ़ने का जज्‍़बा: स्कूल के पास बम धमाके में 80 लोगों की मौत, फिर भी स्कूल जा रहीं लड़कियां; कहती हैं- शिक्षित होकर ही रहेंगे\nमोनू अलबेला और शिल्पी राज का भोजपुरी गाना ‘रेट आपन बताव मलिकाइन’ उड़ा रहा है गर्दा, देखें धमाकेदार Video →\nनक्सल प्रभावित गांव से कोरोना की रिपोर्ट: 21 साल की महिला सरपंच बिना डरे कर रही लोगों की सेवा, डॉ प्रकाश आमटे का हॉस्पिटल भी संक्रमण रोकने में बना मददगार\nटीकाकरण: वैक्सीन के दूसरे चरण में 18 से 44 साल तक के 20543 लाेगाें ने लगाया टीका, 94% ही पहुंचे\nनाराजगी का आलम: काले बिल्ले लगाकर किया हिमाचल प्रदेश बिजली बोर्ड के स्टाफ ने प्रदर्शन, कहा-हमें कोरोना वॉरियर्स घोष‍ित करें


उत्तर प्रदेश में एगो शहर\nई लेख इलाहाबाद शहर के बारे मे बा, जिला खातिर, इलाहाबाद जिला देखल जाय।\nइलाहाबाद (ऑफिशियल नाँव: प्रयागराज) भारत देस के उत्तर प्रदेश राज्य में गंगा, यमुना अउरी पौराणिक सरस्वती की संगम पर बसल एगो दसलाखी शहर बा आ ई प्रयागराज जिला क मुख्यालय हउए। एकर प्राचीन नाँव प्रयाग हवे आ ई हिंदू धर्म क एगो बहुत महत्वपूर्ण तीरथ अस्थान हऽ। हर बारिस इहाँ माघ की महीना में माघ मेला लागेला आ हर बारहवाँ बारिस कुंभ मेला, आ हर कुंभ की छह साल बाद अर्धकुंभ मेला लागेला। कुंभ मेला विश्व क सबसे बड़हन मेला हवे।\nऊपर बायें से घड़ी के सुई के दिसा में: पत्थर गिरजाघर, खुसरू बाग, इलाहाबाद हाइकोर्ट, नया यमुना पुल, सिविल लाइंस के आकासरेखा, इलाहाबाद विश्वविद्यालय, आजाद पार्क में थॉर्नहिल माएन मेमोरियल आ आनंद भवन।\nप्रधानमंत्री लोग के शहर,\nइलाहाबाद नगर निगम\n70.5 किमी2 (27.2 बर्गमील)\nअन्य आधिकारिक भासा\nइलाहाबाद में इलाहाबाद विश्वविद्यालय एगो विश्वप्रसिद्द इन्वरसिटी बा जेवन ए शहर के शिक्षा की क्षेत्र में बहुते ऊँच अस्थान दिहले बा। इलाहाबाद विश्वविद्यालय के 'पूरुब क आक्सफोर्ड' कहल जाला। एकरी आलावा इहँवा इलाहाबाद हाइकोर्ट बा जेवन उत्तर प्रदेश के हाइकोर्ट हवे। ए॰ जी॰ आफिस आ मिलिट्री पेंशन के आफिस भी इहाँ बा जेवना से ए शहर क महत्व बढ़ जाला।\nअंग्रेजन की समय में सन 1902 से 1920 ले ई शहर संयुक्त प्रांत क राजधानी रहल आ 1958 ई॰ में भारत क राजधानी रहल। इलाहाबाद भारत की स्वतंत्रता संग्राम में ए शहर क बहुत महत्व क अस्थान रहे आ काँग्रेस क चौथा अधिवेशन इहँवा भइल रहे। भारत क पहिला परधानमंत्री पं॰ जवाहिरलाल नेहरू के जनम इहँवे भइल रहे। उहाँ के घर आनंद भवन अब एगो संग्रहालय की रूप में बा।\nअकबर क बनवावल इलाहाबाद किला, खुसरो बाग, कंपनी बाग, मिंटो पार्क, थोर्नहिल माएन मेमोरियल, भारती भवन पुस्तकालय, हिंदी साहित्य सम्मलेन, हिन्दुस्तानी एकेडमी, प्रयाग संगीत समिति इत्यादि ए शहर क प्रमुख आकर्षण आ महत्व के अस्थान बा।\n2.3 अंग्रेज शासन में\n3.1 लोकेशन आ बिस्तार\n7 देखे लायक\n9 फोटो गैलरी\nइलाहाबाद शहर क प्राचीन नाँव प्रयाग हवे। पौराणिक आख्यान की हिसाब से ब्रह्मा जी इहाँ बहुत विशिष्ट प्रकार क यज्ञ कइलें जेवना कारण एकर नाँव प्रयाग पड़ल। वर्तमान नाँव इलाहाबाद पड़ला के दू गो कारण बतावल जाला। कहल जाला कि अकबर ए शहर क नाँव अल्लाह आ आबाद शब्दन के आधार पर कइलें जेवना क मतलब होला अल्लाह द्वारा बसावल नगर। दुसरका मत ई कहेला कि प्राचीन काल में प्रतिष्ठानपुर (वर्तमान में झूँसी) चंद्रवंशीय राजा पुरुरवा क राजधानी रहे आ उहाँ के अपनी माता इला खातिर एगो आवास संगम पर बनववले रहलीं जेवना से ए जगह क नाँव इला आवास पड़ल आ एही के अपभ्रंस इलाहाबास पहिले से मौजूद रहे जेवना के अकबर बदल के इलाहाबाद कइ दिहलें। ए दूनो की अलावा एगो मत इहो बा कि ए शहर के नाँव बनाफर योद्धा अल्लाहा की नाँव पर पड़ल ।\nमुख्य लेख: इलाहाबाद के इतिहास\nअंग्रेज शासन में\nसन 1866 ई. में इलाहाबाद में हाइकोर्ट के अस्थापना भइल आ ठीक बाद में एक साल खातिर आगरा भेज दिहल गइल लेकिन फिर 1868 ई. में वापस इलाहाबाद आ गइल आ तब से इहंवे बा। सन 1887 ई. में म्योर सेन्ट्रल कालेज के इलाहाबाद विश्वविद्यालय की रूप में मान्यता दिहल गइल आ ई भारत क चौथा सभसे पुरान विश्विद्यालय बनल।\nआज़ादी की लड़ाई में इलाहाबाद के नेता लोगन क लिस्ट भी बहुत लंबा बा। ए में से प्रमुख लोग रहे पं॰ अयोध्या नाथ, सुरेन्द्र नाथ सेन, पं॰ मदन मोहन मालवीय, मोतीलाल नेहरू, पुरुषोत्तम दास टंडन, सी॰ वाई॰ चिंतामणि, हृदय नाथ कुंजरू, तेजबहादुर सप्रू, जवाहरलाल नेहरू इत्यादि। सुन्दरलाल आ मनाज़िर अली सोख्ता क्रांतिकारी दल क सदस्य रहे लोग। महान क्रन्तिकारी चंद्रशेखर आजाद इहँवे अल्फ्रेड पार्क में शहीद भइलें आ उनकी नाँव पर अब ए पार्क के चंद्रशेखर आजाद पार्क कहल जाला।\nनक्शा पर गंगा आ यमुना की बीच में इलाहाबाद शहर क लोकेशन (1955)\nलोकेशन आ बिस्तार\nभूगोलीय रूप से इलाहाबाद मध्य गंगा मैदान क हिस्सा बा आ पूरब-पच्छिम बिस्तार की हिसाब से ए मैदान की ठीक बिचा में पड़ेला। गंगा आ यमुना नदियन की बिचा में बसल ए शहर क लोकेशन सैनिक दृष्टि से महत्वपूर्ण हो जाला आ व्यापर की दृष्टीकोण से भी। निर्देशांक की हिसाब से इलाहाबाद क लोकेशन 25.45 डिग्री उत्तर अक्षांश आ 81.85 डिग्री पूरबी देशांतर पर बा आ ए शहर में नगर निगम की अन्दर में क कुल क्षेत्रफल 94 वर्ग किलोमीटर बा। इतिहासी जी.टी.रोड जेवन अब स्वर्णिम चतुर्भुज योजना की तहत बिकसित भइल बा ए शहर के दिल्ली आ कलकत्ता से जोड़ेला। इलाहाबाद अपनी आसपास कि अन्य शहरन से भी सड़क आ रेल मार्ग से जुडल बा।\nइलाहाबाद शहर के समुद्र तल से औसत ऊंचाई 90 मीटर मानल जाला। हालाँकि कुछ इलाका 105 मीटर से अधिक ऊँच बा आ नदी की ओर ई ऊंचाई कम हो के 80 मीटर से नीचे चल जाला। बाढ़ के लेवल 81 मीटर मानल गइल बा। इलाहाबाद शहर में सबसे ढेर ऊँच इलाका इलाहाबाद इन्वार्सिटी की लगे बा। दारागंज आ कटरा भी ऊंचाई पर बसल बा। परेड ग्राउंड के इलाका नीचे बा आ अल्लापुर, सलोरी, छोटा बघाड़ा, टैगोर टाउन, एलनगंज के कुछ न कुछ इलाका बाढ़ कि लेवल 81 मीटर से नीचे पड़ेला।\nइलाहाबाद नम उपोष्ण जलवायु की प्रकार में आवेला। कोपेन की बर्गीकरण की हिसाब से Cwg प्रकार के जलवायु पावल जाला जे में जाड़ा, गर्मी, वसंत आ बरसात चार गो ऋतु होलीं। बरखा की ऋतु से ठीक पाहिले भीषण गर्मी आ शुष्क हवा ए जलवायु प्रकार के बिसेसता बा। औसत सालाना तापमान 26.1 °C होला आ सबसे गरम महीना मई-जून होला जेवना समय तापमान 40 °C के पार क जाला आ 18 जून की बाद मानसून के बारिश शुरू होले। पूरा मई में आ जून की पहिला पाख में गरम हवा लूहि बहेले आ मानसून से पहिले आन्ही-अंधड़ की साथ झंझावाती बरखा होला। जनवरी क महीन सबसे ठंढा होला जेवना में शीतलहरी चलला पर कौनो-कौनो दिन न्यूनतम तापमान5डिग्री सेल्सियस से नीचे चल जाला। लूहि आ शीतलहरी छोड़ि के बाकी समय मौसम सुहावन रहेला। अब तक ले सबसे अधिक तापमान 48 °C आ सबसे कम -2 °C रेकार्ड कइल गइल बा ।\nऔसत सालाना बरखा 1027 मिलीमीटर बतावल जाला आ साल में औसतन 50 दिन बरखा वाला होला जहिया कम से कम 2.5 मिलीमीटर या अधिका बरखा होला। हालाँकि ई औसत पिछला कुछ साल में कम भइल बा। बरखा ऋतु के आरम्भ 18 जून से होला आ अक्टूबर ले चलेला। मानसून की अइला से पाहिले अप्रैल मई में झंझावाती बरखा होला जेवन तेज आन्ही की साथ दुपहरिया बाद नाहीं त राति में आवेला। सबसे ढेर बरखा जुलाई अगस्त में (सावन-भादों) में होले। जाड़ा के बरखा भूमध्य सागर की ओर से उठे वाला चक्रवात पच्छिमी विक्षोभ से होले आ रबी की फसल खातिर बहुत फ़ायदा करेले। सबसे सूखा महीना अप्रैल क होला जे में5मिमी से कम बरखा होले।\nबदरी वाला मौसम बरसात में होला आ जाड़ा में पच्छिमी विक्षोभ की सामय होला। जाड़ा में कुहासा पड़ेला आ कौनो कौनो दिन घाम ना होला। तेज हवा खाली लूहि की समय चलेला। पुरुआ हवा चलला पर वातावरण में नमी के मात्रा बढ़ि जाला।\nदस लाखी नगर होखला की बावजूद अबहिन इलाहाबाद में पेड़-पौधा के संख्या बढियाँ बा लेकिन जेवना तेजी से पुरान मज़बूत पेड़ गिरत जात बाडेन ऊ चिंता क बिषय बा। नीबि, इमिली आम, बरगद, पीपल आ पाकड़ के बहुत पुराण पुराण पेड़ इलाहाबाद शहर में बा। नया वृक्षारोपण में अधिकतर पेड़ शिरिष, सप्तपर्णी, गुलमोहर आ अमलताश के लागल बा। सहजन के बहुत पेड़ शहर में बा। सेना की अधिकार में काफ़ी इलाका अइसन बा जेवना में पेड़ संरक्षित बाड़ें। परेड ग्राउंड की ओर पीपल आ पकड़ के पेड़ भी लगावल गइल बा ई सुखद बाति बा।\nसन 2011 की जनगणना की अनुसार इलाहाबाद शहर के कुल जनसंख्या 12,16,719 बा। जनसंख्या घनत्व 1,087 लोग प्रति वर्ग किलोमीटर बा जेवन 2001 में 901 रहे। इलाहाबाद में साक्षरता दर 86.50% बा जेवन राष्ट्रिय औसत 74% से अधिक बा। पुरुष जनसंख्या में साक्षरता दर 90.21% बा जबकि महिला साक्षरता दर 82.17% बा। इलाहाबाद में लगभग 78% हिंदू, 20% मुसलमान, आ 1.8% जैन लोग बा।\nइलाहाबाद शहर एगो प्राचीन शहर होखला की वजह से ई अपनी आसपास की इलाका खातिर बाजार केन्द्र की रूप में सुविधा उपलब्ध करावेला। उद्योग की दृष्टि से इलाहाबाद के उपनगर नैनी आ थोड़ी दूर पर फूलपुर में आधुनिक उद्योग के अस्थापना भइल बा। नैनी में भारत पम्प एंड कम्प्रेसर्स, अरेवा, आई टी आई, रेमंड, वैद्यनाथ, त्रिवेणी शीट ग्लास लिमिटेड, जीप इंडस्ट्रीज, इफको आदि के औद्योगिक इकाई बा। फूलपुर में इफको खाद बनावे वाली फैक्टरी हवे।\nमाघ मकरगत रवि जब होई। तीरथपतिहिं आव सब कोई।। देव दनुज किन्नर नर श्रेनी। सादर मज्जहिं सकल त्रिबेनीं।। तुलसीदास, राम चरितमानस, बालकाण्ड, 43।।\nइलाहाबाद क शिक्षा की क्षेत्र में बहुत महत्वपूर्ण अस्थान बा। ए के उत्तरी भारत क शैक्षणिक राजधानी भी कहल जा सकेला।इलाहाबाद विश्वविद्यालय भारत क चौथा सबसे पुरान विश्वविद्यालय हवे। म्योर सेन्ट्रल कालेज के अस्थापना 1872 ई॰ में भइल रहे जेवना के 1887 ई॰ में इलाहाबाद विश्वविद्यालय बना दिहल गइल। बिच में इ राज्य सरकार की शासन में चलि गइल रहे लेकिन अब सन 2003 ई से फिर एकर केन्द्रीय विश्वविद्यालय क दर्जा बहाल हो गइल बा। एकरी आलावा इहँवा तीन गो मानद विश्वविद्यालय आ एगो मुक्त विश्व विद्यालय बा। मोतीलाल नेहरू राष्ट्रिय प्रौद्योगिकी संस्थान () एगो मानद विश्वविद्यालय आ राष्ट्रीय महत्व के संस्थान बा। सैम हिग्स्बाटम कृषि, प्रौधोगिकी एवं बिज्ञान संस्थान (कृषि विश्विद्यालय, नैनी) पूरा दक्षिणी एशिया के सबसे पुरान आधुनिक विश्वविद्यालय मानल जाला।\nराष्ट्रिय स्तर पर ख्याति प्राप्त शिक्षा संस्थान की सूची में अउरी गो कई नाँव बा – ट्रिपल आई टी IIIT-A, मोतीलाल नेहरू मेडिकल कालेज, राजर्षि टंडन मुक्त विश्वविद्यालय, हरीशचन्द्र शोध संस्थान, गोविन्द वल्लभ पन्त सामाजिक विज्ञान संस्थान, आई ई आर टी, यूइंग क्रिश्चियन कालेज इत्यादी।\nसाहित्य की क्षेत्र में इलाहाबाद क योगदान अदभुत रहल बा। इहँवा हिंदी उर्दू आ अंगरेजी के पत्र-पत्रिका के प्रकाशन आ किताबन की प्रकाशन क एगो बहुत पुराना इतिहास बा। हिंदी की साहित्यकारन में महादेवी वर्मा , सूर्यकांत त्रिपाठी ‘निराला’, सुमित्रानंदन पन्त, हरिवंशराय बच्चन, धर्मवीर भारती, मार्कंडेय, अमरकांत, रवीन्द्र कालिया जइसन मूर्धन्य साहित्यकार लोगन क कर्मभूमि रहल बा। उर्दू शायरी के महाकवि फ़िराक़ गोरखपुरी के इहँवे रहि के आपन योगदान दिहलीं। अकबर इलाहाबादी, राज़ इलाहाबादी, तेग़ इलाहाबादी, नूह नारवी, आदिल रशीद, एजाज़ हुसैन, अकील रिज़वी, इब्ने-शफी इत्यादि लोग उर्दू के प्रमुख साहित्यकार इलाहाबाद से रहल। अंग्रेज़ी साहित्यकार रुड्यार्ड किपलिंग इहवाँ पायोनियर अखबार के सह संपादक की रूप में रहलें।\nपत्थर गिरजाघर (आल सेंट्स कैथेड्रल)\nसाइंस फैकल्टी इलाहाबाद विश्वविद्यालय\nकुंभ मेला क दृश्य\nखुसरू बाग़ में खुसरू के मकबरा\n↑ "City of Prime Ministers". Government of Uttar Pradesh. पहुँचतिथी 16 August 2014.\n↑ Mani, Rajiv (21 मई 2014). "Sangam city, Allahabad". टाइम्स ऑफ इंडिया. Times Group. Bennett, Coleman & Co. Ltd. पहुँचतिथी 16 अगस्त 2014.\n↑ "Mayor of the city". The Indian Express. पहुँचतिथी 25 September 2012. Italic or bold markup not allowed in: |publisher= (मदद)\n↑ "Census 2011" (PDF). censusindia. The Registrar General & Census Commissioner. पहुँचतिथी 25 June 2014.\n↑ "Urban Agglomerations/Cities having population 1 lakh and above" (PDF). censusindia. The Registrar General & Census Commissioner,. पहुँचतिथी 25 June 2014. CS1 maint: extra punctuation (link)\n↑ "Report of the Commissioner for linguistic minorities: 50th report (July 2012 to June 2013)" (PDF). Commissioner for Linguistic Minorities, Ministry of Minority Affairs, Government of India. प. 49. पहुँचतिथी 8 November 2015.\n↑ ब्रह्मणः प्रकृष्ट याज्ञ करणात् प्रयाग इति http://allahabad.nic.in/history.htm\n↑ इलाहाबाद गजेटियर, गवर्नमेंट प्रेस इलाहाबाद, 1968\n↑ http://allahabad.nic.in/history.htm/ इलाहाबाद ज़िला क आफिशियल वेबसाइट\n↑ http://www.allahabadnagarnigam.in/english/history_eng.htm/ इलाहाबाद नगर निगम वेबसाईट\n↑ रोमिला थापर, Ancient Indian Social History: Some Interpretations, पन्ना. 298; http://books.google.co.in/books?id=fK3VTUrWsD0C&pg=PA298&redir_esc=y#v=onepage&q&f=false\n↑ name= “dist_web_hist”> http://allahabad.nic.in/history.htm\n↑ 13.0 13.1 श्रीवास्तव\n↑ 14.0 14.1 गजेटियर\nविकिमीडिया कॉमंस पर संबंधित मीडिया इलाहाबाद पर मौजूद बा।\nइलाहाबाद at DMOZ\n"https://bh.wikipedia.org/w/index.php?title=इलाहाबाद&oldid=722490" से लिहल गइल\nLast edited on 20 जून 2022, at 14:49


विजया, के जया ? – बतंगड़ 55 – Anjoria\nSep 28, 2017 बतंगड़, भसान, विजया\nसंस्कृत भा संस्कृत से उपजल भाषावन में कवनो दोसरा शब्द का पहिले लाग के ओह बाद वाला शब्द के माने बदलत भा ओकरा के अउर पोढ़ करेवाला शब्द के उपसर्ग कहल जाला आ वि अइसने एगो उपसर्ग ह. जब ई कवनो दोसरा शब्द का पहिले जुड़ेला त अधिकतर मामिला में ओकर उल्टा मतलब बना देला आ कुछेक मामिलन में ओकरा के अउर बलशाली अउरी भावगर आ पोढ़ क देला. जइसे कल का उल्टा विकल, मल का उल्टा विमल वगैरह. बाकिर जय का साथे जुड़ के ओकरा के अउर भावगर अउर महान विजय बना देला. अब अतना अन्दाज त रउरो होखी कि हम व्याकरण के पढ़ाई करावे नइखीं आइल. हम त एह विजयदशमी प अपना बतंगड़ के विस्तार देबे ला ई सभ करत बानी.\nभोजपुरी में अउरीओ बहुत कुछ अइसन बा जवना के इस्तेमाल आजु कइल चाहब, ओहीमें के एगो शब्द ह हेहर आ एगो ह थुथुर. त दीदीया जइसन हेहर आ हिन्दूवन जइसन थुथुर खोजले जल्दी नइखे मिले वाला. सैकड़न बरीस के गुलामी झेलत हिन्दूवन के खून पानी हो गइल बा. ओकरा में जल्दी उबाल ना आ पावे, ना त जवना तरह ओकरा साथे अनेत-अत्याचार हो रहल बा, ऊ अबले बागी हो गइल रहीत. मोहनदास हमनी हिन्दूवन के निकहा से चीन्हले रहलें. तबे उनकर सलाह रहल कि अगर मुसलमान तोहरा प कवनो अत्यचार करत बा त ओकरा के चुपचाप सह ल, ओकर मुकाबला करे के गलती जनि करीह ना त अउरी थूरा जइब, आ सचहूँ हिन्दू लोग उनकर बाति बढ़िया से मान लीहल. अउर ना त उनुका के आपन बाप जइसन ओहदा दे दिहल. जबकि अइसन सलाह देबे वाला मनई के मुँह थूर दीहला में कवनो पाप ना लागीत.\nआजु-काल्हु दीदीया के सह पा के बंगाल मे हिन्दूवन का खिलाफ जवन भाषा बोलल जा रहल बा तवना से हिन्दूवन के खून खउल गइल चाहत रहल बाकिर ना, ओकरा त थुराए के आदत पड़ गइल बा. आ ई कमजोरी ओकरा संस्कारे में कतहीं लुका के बइठल बा. ना त जान बचावे ला आपन मजहब बदलि लीहले हिन्दूवन के खानदान आजु अतना खूंखार ना लउकीत. आजु उहे लोग खुलेआम चुनौती दे रहल बा आ केहू में ओह चुनौती के सकारे के बेंवत नइखे लउकत.\nपरो साल दीदीया हिन्दूवन के रिगवले रहुवे आ आखिर में अदालत के शरण लेबे के पड़ल रहुवे तब जा के मूर्ति भसान के इजाजत मिलल रहल. अबकी लोग गफलत में रहल कि दीदीया पर-साल वाली गलती एह साल ना दुहराई. बाकिर ओह लोग के ओकरा हेहरपन के पहचान ना रहल. एहू साल अपना कुनबा के बढ़ावा देत मूर्ति भसान प रोक लगा दीहली आ अदालत के फेर उनुकर फजीहत करत ओह आदेश के गैर कानूनी बतावे पड़ल.\nदोसर कवनो इज्जतगर सीएम आपन गलती मान के चुप बइठ गइल रहीत बाकिर दीदीया त अलगे मनई हीय. अब ऊ एह फैसला का खिलाफ सुप्रीम कोर्ट जाए के सोचत बाड़ी. हो सकेला कि उनुका के सलाह मिलल होखे कि जवन अदालल दही हाँड़ी के ऊँचाई तय कर सकेले, बता सकेले कि दिवाली प फोड़े वाला पटाखन के गिनती कतना होखे के चाहीं, तवन एहू मुद्दा प कवनो वइसने फैसला दे सकेले. आखिर सेकूलरिज्मो त एक तरह के उपसर्गे बन गइल बा हिन्दूस्तान के संविधान ला. हर कायदा कानून एह सेकुलरियन उपसर्ग का इस्तेमाल से बदल दीहल जाले. कश्मीरी पंडितन के अरजी फट से खारिज क दिआइल बाकिर नाजायज तरीका से हिन्दुस्तान में घुस आइल रोहंगियन के अरजी सकार लीहल गइल. आ ई रोहंगियन के ताकत जाने के होखे त एह मुद्दा प पैरवी करत वकीलन के लिस्ट देख लीं सभे.\nएहीसे अदालती फैसला का बादो अबहीं ले ई तय नइखे कि – विजया, के जया ?\n(अतवार 24 नवंबर का दिने कोलकाता से छपे वाला अखबार समाज्ञा में अँजोर भइल.)


हिन्दू आतंकवाद के सच्चाई – Anjoria\nJan 21, 2013 हिन्दू आतंकवाद\nदेश के गृहमंत्री सुशील कुमार शिन्दे के कहना बा कि देश में भाजपा आ आरएसएस के ट्रेनिंग कैम्पन में हिन्दू आतंकवाद सिखावल जाले आ एह तरह के सूचना उनुका लगे बा. पता ना उनुका मिलल सूचना का बा बाकि अमेरिका के नेशनल काउन्टरटेररिज्म सेंटर के रिपोर्ट साल २०११ में भइल आतंकवादी घटनन के सूची प्रकाशित कइले बा जवना में बतावल गइल बा कि ओह साल सत्तर देशन में नाहियो त दस हजार से अधिका आतंकवादी हमला भइल जवना में ४५ हजार लोग प्रभावित भइल आ साढ़े बारह हजार लोग मारल गइल. एहमें एक बात पर ध्यान देबे जोग बा कि साल एगारह में भइल आतंकवादी हमला पिछला पाँच साल में सबले कम रहल बाकिर मरे वाला लोग के गिनिती बेसी हो गइल. एह में से भारत ओह चार देशन में शामिल बा जहवाँ सबले बेसी हमला भइल. अगानिस्तान में २८७२, इराक में २२६५, पाकिस्तान में १४३६ आ हिन्दुस्तान में ६७३. अब एह पर केहू के संतोष करे के होखे त कर लेव कि मरे वालन के संख्या का हिसाब से भारत के छठवाँ जगहा पर राखल गइल बा, अफगानिस्तानम इराक, पाकिस्तान, सोमालिया, आ नाइजीरिया का बाद भारत के नाम आइल बा मरे वालन के गिनिती का आधार पर बनल सूची में.\nएह सूची का बाद ओह रिपोर्ट में आतंकी हमला करे वालन के नाम लिहल गइल बा. सबले अधिका हमला आ सबले अधिका मौत करावे वाला रहले सुन्नी आतंकवादी. सुन्नी आतंकवादियन के कइल हमला रहल ५७०० जवन कि कुल आतंकी हमला के ५६ फीसदी बतावल गइल बा. आ एह हमला मे मरे वाला कुल मरे वालन के सत्तर फीसदी रहले. माने कि सबले खूंखार आतंकियन में सुन्नी आतंकवादियन के नाम लिहल जा सकेला. एकरा बाद चरचा भइल बा मरे वाला लोगन के. कुल बारह हजार से अधिका मौत में से आधा आम आदमी रहले आ ७५५ गो बुतड़ू. दुर्भाग्य से मरहू वालन में सबले बेसी रहले मुसलमान\nएह रपट में साल २०११ में भइल आतंकी वारदातन के सिलसिलेवार ब्योरा दिहल गइल बा जवना के रउरो पढ़ सकीलें. रपट पढ़ीं..\nएह जानकारी का बाद शिन्दे से सवाल कइल जा सकेला कि भारत सरकार जानकारी देव कि भारत में भइल ६७३ गो आतंकी वारदात में के शामिल रहल. अगर एह वारदातन में कवनो हिन्दू संगठन शामिल रहल होखे त ओकर नाम सामने ले आवल जाव जेहसे कि सभे ओइसन संगठन से फरका रहे. बाकिर अगर दोसर संगठन होखसु त ओकरो बारे में बतावे भारत सरकार कि ऊ लोग के रहल, कवना धर्म के रहल. तबे पता चल सकी कि भारत सरकार के काबिल गृहमंत्री हिन्दूवन के बदनाम कइल ना चाहसु, ऊ त बस सच्चाई सामने ले आवत बाड़ें. बाकिर अगर सरकार हिलाहवाली करत बिया एह आतंकी संगठनन के नाम बतावे से जान जाईं कि ओकर मकसद का बा.\nहमरा लिखला के मतलब ई नइखे कि हिन्दूवन में अपराधी नइखन. जइसे हर रिलिजन में अपराधी बाड़े वइसहीं हिन्दूओ में बाड़े. बाकिर अइसन कवनो हिन्दू ना मिली जे कवनो धर्मग्रंथ का नाम पर, कवनो देवी देवता का नाम पर लोग के खून करे, आम जनता पर हमला करे, भा एह तरह के कारनामा के धर्मयुद्ध के नाम दे देव. धर्मयुद्ध के परिकल्पने हिन्दू सोच से बाहर के बात होले, कइल त अलगा बा.\nसाथही हम ओहू अहिन्दू हिन्दू लोगन से कहब कि अपना भा अपना पार्टी के फायदा चहुँपावे ला पूरा हिन्दू समाज के बदनाम मत करे लोग. दुनिया में शायद हिन्दूए धर्म अइसन बा जे हर केहू के आजादी देला कि ऊ खुद तय करे कि ऊ पूजा करी कि ना, करी त कइसे करी, केकर करी वगैरह वगैरह. एहिजा त खुला आजादी बा ना त सबेरे से साँझ ले हिन्दूत्व के गरियावे वाला अहिन्दू हिन्दू अइसन ना करीतन.


Daras Dekhava Ae Deenanath All Song Lyrics » Hindi Note Book\nTivee Pukaare Dev Jaldi Se Aava (Pawan Singh) Lyrics\nNovember 15, 2020 by Arvind Maurya\nPawan Singh का यह छठ गीत Daras Dekhava Ae Deenanath एल्बम का है जिसका नाम है – तिवई पुकारे देव जल्दी से आवs (Tivee Pukaare Dev Jaldi Se Aava) | इस गाना को लिखे है Vinay Bihari जी जबकि म्यूजिक दिए है Ajeet Singh & Anjani Ramagya जी | इस गाना को T-Series Bhakti Sagar यूट्यूब चैनल से रिलीज़ किया गया है | निचे आप इस गाना को सुन सकते है –\nDaras Dekhava Ae Deenanath (Pawan Singh) Lyrics\nतिवई पुकारे देव जल्दी से आवs – लिरिक्स\nऐ हो सुरुजमल तिवई पुकारे देव जल्दी से आवs\nदरश देखावs ऐ सुरुज मल\nऐ हो सुरुजमल तिवई पुकारे देव जल्दी से आवs !\nदरश देखावs ऐ सुरुज मल !!\nतिवई पुकारे देव जल्दी से आवs\nलेई कलसूपवा पुकारेले बँझिनिया\nमांगले अँचरवा में मुन्ना एगो मुनिया\nदेई दs आशीष देव पड़ेले चरनिया\nहो पड़ेले चरनिया\nऐ हो आदितमल तोहरे सहारे देव चलता ई दुनिया\nजिया हरसावs ऐ आदित मल\nऐ हो आदितमल तोहरे सहारे देव चलता ई दुनिया !\nजिया हरसावs ऐ आदित मल !!\nलेई डाला डलिया हो कोढ़िया पुकारे\nआसरा में बाटे आदित तोहरे सहारे\nलेई डाला डलिया हो कोढ़िया पुकारे\nसोबरन कs दs काया नदिया किनारे\nहो नदिया किनारे\nऐ हो सुरुजमल केलवा के पात पर जल्दी से आवs\nशरधा पुरावs ऐ सुरुज मल\nऐ हो सुरुजमल केलवा के पात पर जल्दी से आवs !\nशरधा पुरावs ऐ सुरुज मल !!\nजोड़े जोड़े फलवा लेई बोलावे पवनवा\nपुरुब दिशा में लागल सबके ध्यनवा\nजोड़े जोड़े फलवा लेई बोलावे पवनवा\nजल्दी से आजा देव देवे दर्शनवा\nहो देवे दर्शनवा\nऐ हो आदितमल हमनी के घाट पर जल्दी से आवs\nदरश देखावs ऐ आदितमल\nऐ हो दीनानाथ हमनी के घाट पर जल्दी से आवs\nदरश देखावs ऐ दीनानाथ\nKaanch Hi Baans Ke Bahangiya (Pawan Singh) Lyrics\nPawan Singh और Palak का यह छठ गीत Daras Dekhava Ae Deenanath एल्बम का है जिसका नाम है – कांच ही बांस के बहँगिया (Kaanch Hi Baans Ke Bahangiya) | इस गाना को लिखे है Vinay Bihari जी जबकि म्यूजिक दिए है Ajeet Singh & Anjani Ramagya जी | इस गाना को T-Series Bhakti Sagar यूट्यूब चैनल से रिलीज़ किया गया है | निचे आप इस गाना को सुन सकते है –\nJode Jode Falwa Suruj Dev (Pawan Singh) Lyrics\nकांच ही बांस के बहँगिया – लिरिक्स\nबहँगी लचकत जाए\nदेखे में लागे सतरंगिया\nछठिया पूजन सभे चलली तिवईया\nबड़ी मनभावन लागेला समईया\nभक्ति में डूबल बा दुनिया\nभौजी के संगे संगे चलेला देवरवा\nहां ..! मथवा पs धई छठी माई के दउरवा\nमथवा पs धई छठी माई के दउरवा\nपीछे पीछे चले ललमुनिया\nपायल झनकत जाए\nविनय बिहारी पलक सिरवा झुकावस\nविनय बिहारी पवन सिरवा झुकावस\nछठी के भजन गाई सबके सुनावस\nसोभेला पोखरा बउलिया\nNovember 14, 2020 by Arvind Maurya\nPawan Singh और Palak का यह छठ गीत Daras Dekhava Ae Deenanath एल्बम का है जिसका नाम है – जोड़े जोड़े फलवा सुरुज देव (Jode Jode Falwa Suruj Dev) | इस गाना को लिखे है Vinay Bihari जी जबकि म्यूजिक दिए है Ajeet Singh & Anjani Ramagya जी | इस गाना को T-Series Bhakti Sagar यूट्यूब चैनल से रिलीज़ किया गया है | निचे आप इस गाना को सुन सकते है –\nChhathi Mai Ke Mahima Apar (Pawan Singh) Lyrics\nजोड़े जोड़े फलवा सुरुज देव – लिरिक्स\nजोड़े जोड़े फलवा सुरुज देव\nघटवा पे तीवई चढ़ावेले हो\nजोड़े जोड़े फलवा सुरुज देव\nघटवा पे तीवई चढ़ावेले हो\nजल बिच खड़ा होई दर्शन ला\nआसरा लगावेले हो\nआसरा लगावेले हो !\nशीतली बियरिया शीतल दूजे पनिया\nकब देब देवता तू आके दर्शनिया\nहां .! शीतली बियरिया शीतल दूजे पनिया\nजोड़े जोड़े सूपवा आदित देव\nजल बिच खड़ा होई दर्शन ला\nभुखली शरीरिया सजल शुभे मनवा\nपुरुबे लागल बड़ुवे सबके ध्यानवा\nहां .! भुखली शरीरिया सजल शुभे मनवा\nपुरुबे लागल बड़ुवे सबके ध्यानवा\nजोड़े जोड़े दउरा ऐ दीनानाथ\nविनय बिहारी लिखले माई के भजनवा\nगावेली पलक बेटी धई के ध्यानवा\nजोड़े जोड़े पियरी ऐ गंगा मईया


जालंधर के धरती के नमन कइले मनोज तिवारी – Anjoria\nभोजपुरी गायक आ अभिनेता मनोज तिवारी के जालंधर अइसन भावल कि ऊ बेर बेर एहिजा आवे के इच्छा जाहिर कर दिहलन. कहलन कि ढेर दिन से पंजाब के धरती पर आवे के तमन्ना रहुवे. पंजाब त पहिलहू अइले बाकिर जालंधर के ई पहिला अनुभव बावे.\nश्रीरामनवमी शोभायात्रा में शामिल होखे आइल मनोज तिवारी जालंधर के लोग से मिलल प्यार आ प्रशंसा से अभिभूत बाड़े. ऊ श्री देवी तालाब मंदिर प्रबंधक कमेटी के प्रधान शीतल विज के आभार जतवले आ कहले कि जबे मौका मिली जालंधर आवल चहीहें.\nबिग बास के चरचा चलल त कहले कि एह रियलिटी शो से उनुका अपना करियर में बढ़िया रिस्पांस मिलल. एगो नया दिशा मिलल जिनिगी खातिर त लोग के नेहो छोह भरपूर मिलल.


गाई गाई लोरिया – Anjoria\nगाई गाई लोरिया निंदरिया बोलावेली अँगनवा में\nदादी चान के बोलावेली अँगनवा में.\nआरे आवऽ बारे आवऽ, नदिया किनारे आवऽ\nसोने के कटोरवा में दुध भात लेले आवऽ\nदूध भात मुँहवा में घुट से घुटावेली अँगनवा में\nतेलवा फुलेलवा से अबटि चबटि के\nनजरि उतारेली मरिचवा अईंछि के\nघरी घरी चुमेली चाटेली चुचुकारेली अँगनवा में\nबबुआ के माई पुआ पुड़िया पकइहें\nमामा मामी गुड़वा के भेलिया ले अइहें\nमीठा मीठा ममता के रस बरसावेली अँगनवा में\nअईयो रे नींदिया निंदरवन से आ जो\nबबुआ के अँखिया में हौले से समा जो\nझिरी झिरी नेहिया के बेनिया डोलावेली अँगनवा में\n(ई गीत कवि अपना स्वर्गवासी दादी के समर्पित कइले बाड़े.)\n12 thoughts on “गाई गाई लोरिया”\nअगस्त 24, 2013 को 7:47 पूर्वाह्न पर\nवाह, राउर ई लोरी सुन के मन छ्छना गइल। रउरा लोरी के आदर में हम त एगो लोरिए के माध्यम से कहेब –\n‘बाबू हो तू कत्थी के?\nआधा सोना आधा रूपा के\nपितिया पितम्बर के\nलोग-बिराना माती के।’\nNoorain कहते हैं:\nसितम्बर 14, 2010 को 3:33 अपराह्न पर\nबहूत सुंदर रचना बा अमृतांशु जी.\nएतना बढ़िया निहोरा पर चंदा मामा जरूर अंगना में आ जयिहेंन ..


टटका खबर, शनिचर, २७ मार्च – Anjoria\nटटका खबर, शनिचर, २७ मार्च\nमार्च 27, 2010 news in bhojpuri, टटका खबर\nलालकृष्ण आडवाणी भड़काऊ भाषण दिहले रहलें\nअयोध्या के विवादित ढाँचा विंध्वस का दिने आडवाणी के निजी सुरक्षा खातिर उनका साथे रहल पुलिस अधिकारी उषा गुप्ता कोर्ट में बयान दिहले बाड़ी कि ओह दिन आडवाणी समेत कई गो भाजपा नेता भड़काऊ भाषण दिहले रहलें आ जब ढाँचा ढहावल जात रहुवे त केहू ओकरा के रोके के कोशिश ना कइल. बाकिर इहो कहली कि जब आडवाणी ओह जगहा जाये के कहलन त उनका के जाये ना दिहनी. उषा गुप्ता रायबरेली का सीबीआई अदालत में अभियोजन के गवाह का रुप में आपन बयान देत रहली.\nनक्सली नेता किशनजी के पुलिस मार गिरवलसि\nअपुष्ट खबर में कहल गइल बा कि नक्सली नेता कोटेश्वर राव उर्फ किशन जी के काल्हु पश्चिम बंगाल के लालगढ़ में पुलिस मुठभेड़ में मार गिरावल गइल बा. १६ घंटा तक चलल गोलीबारी का बाद ओहिजा से चार गो नक्सलियन के लाश मिलल बा जवना में से एगो लाश किशनजी के बतलावल जा रहल बा. कानू सान्याल के खुदकुशी का बाद किशन जी के मौत नक्सली आन्दोलन के एगो बड़हन झटका बा. अलगा बात बा कि रक्तबीजन का तरह नक्सलियन के संख्या बल में कमी नइखे आवे वाला.\nयूपी के मुसलमानन खातिर आरक्षण के माँग कइलें मुलायम\nसपा नेता अपना मुस्लिम वोट बैंक के फुसलवले राखे खातिर कवनो मौका बाँव ना जाये देस. सुप्रीम कोर्ट से आंध्र प्रदेश में मुसलमानन खातिर आरक्षण के सही बतवला का बाद मुलायम सिंह माँग कर दिहले बाड़े कि अब बिना कवनो देरी कइले यूपी के मुसलमानन खातिर आरक्षण के घोषणा कर दिहल जाव. साथही केन्द्र सरकार से कहले बाड़े कि पूरा देश में ई आरक्षण दिहल जाव आ एकरा खातिर आरक्षण क कोटा बढ़ा दिहल जाव.\nबलिया में भयंकर बिजली संकट\nबाँसडीह, रसड़ा, मनियर समेत बलिया शहर में भयंकर बिजली संकट पैदा हो गइल बा. कई जगहा फीडर में विस्फोट हो गइल बा जवन कि रख रखाव में कमी, ट्रांसफार्मर के तेल के चोरी, आ गर्मी का चलते बढ़ल माँग का चलते फीडर के गरम हो गइला से हो रहल बा. बलिया शहर में रात से बिजली गायब बा जवन कि फीडर ट्राली में आइल खराबी का चलते भइल बा.\nयूपी बोर्ड हिसाब में कमजोर निकलल\nयूपी बोर्ड नकल का बीमारी से बदनाम बड़ले बा अब ओकरा पर्चा में गलत सवाल का चलते ओकर प्रतिष्ठा अउरी माटी में मिलल जात बा. मैट्रिक का गणित में गलत सवाल आइले रहुवे अब इन्टरो का गणित परचा में गलत सवाल दिहल गइल बा. तीन अंक के ई सवाल सबका खातिर जरुरी रहे आ एकर हल कवनो तरीका से ना निकालल जा सके. माथा पच्ची में समय खराब कइला का बाद परीक्षार्थी ओह सवाल के छोड़ देबे खातिर मजबूर हो गइलें.\nराजद का साथ लोजपा के गठबन्हन बनल रही\nबिहार लोजपा विधायक दल के नेता महेश्वर सिंह राजद का साथ गठबन्हन पर फेर से विचार करे के राय बतवले रहलें. काल्हु लोजपा के बईठक में फैसला लिहल गइल कि गठबन्हन बरकरार रही. परिसीमन का चलते कुछ विधायकन के परेशानी देखत फैसला लिहल गइल कि राजद के कुछ सीटिंग सीट लोजपा ले ली लोजपा के कुछ सीटिंग सीट राजद के दिहल जाई आ एह लेन देन से गठबन्हन के विधायकन के हित सुरक्षित करा लिहल जाई.\nबाँध आ रेल लाइन किनारे बसल गरीबन के घर बनावे खातिर जमीन\nबिहार सरकार तय कइले बिया कि बाँध आ रेल लाइन किनारे बसल गरीब परिवारन के आपन घर बनावे खातिर सरकार का तरफ से तीन तीन डिसमिल जमीन खरीद के दिहल जाई. ई बात विधानसभा में राजस्व आ भूमि सुधार मंत्री नरेन्द्र नारायण यादव बतवलें. इहो कहलें कि महादलित परिवारन के आवास बनावे खातिर राज्य आ केन्द्र सरकार का तरफ से पाँच पाँच हजार रुपिया दिहल जाये वाला रहे. केन्द्र अपना हिस्सा के पइसा नइखे देत त उहो राज्ये सरकार का तरफ से दे दिहल जाई.\nकांग्रेस सबसे धनवान पार्टी\nसाल २००८ ०९ के लेखा जोखा का अनुसार कांग्रेस का लगे सबसे बेसी धन बा. ओकरा लगे ३४० करोड़ रुपिया के परिसंपत्ति बा जवन साल शुरु का पहिले २७१ करोड़ रहुवे. कांग्रेस का तुलना में भाजपा कहीं नइखे ठहरत. आखिर सत्ताधारी दल आ विपक्ष के औकात में फरक त रहही के चाहीं. ओह साल कांग्रेस आपन चंदा के कूपने बेच के २०० करोड़ के कमाई कइले रहे.\nपरमाणु शक्ति संपन्न मिसाइल के सफल परीक्षण\nकाल्हु भारत अपना परमाणू शक्ति संपन्न मिसाइल पृथ्वी २ आ धनुष के सफल परीक्षण कइलस. उड़ीसा के बालासोर जिला में चन्डीपुर परीक्षण केन्द्र से ई मिसाइल दागल गइलीं सँ जवन अपना लक्ष्य पर सही मार करे में सफल रहली सँ. पृथ्वी मिसाइल के सेना में शामिल कइल जा चुकल बा आ काल्हु के परीक्षण सेने का तरफ से करावल गइल रहे.\nबीसबीसा क्रिकेट खातिर भारत के टीम के एलान\nअप्रेल मई में होखेवाला बीसबीसा क्रिकेट वर्ल्ड कप खातिर भारत के टीम के घोषणा काल्हु कर दिहल गइल. टीम के कप्तानी धोनी का जिम्मे रही. कर्नाटक के तेज गेंदबाज विनय कुमार अकेला नया चेहरा बाड़े टीम में. वीरेन्द्र सहवाग उप कप्तान, दिनेश कार्तिक, गौतम गंभीर, आशीष नेहरा, पीयूष चावला, सुरेश रैना, रोहित शर्मा समेत पन्द्रह खिलाड़ियन के नाम घोषित कइल गइल बा. सचिन तेंदुलकर के नाम नइखे. काहे कि ऊ अपनही ना तइयार भइलन.\nटटका खबर, शुक २६ मार्च\n3 thoughts on “टटका खबर, शनिचर, २७ मार्च”\nAbhijeet Singh कहते हैं:\nअप्रैल 11, 2010 को 4:38 अपराह्न पर\nFor O. P. Sir\nI am Abhijeet Singh, passed out (class 10th)from DVP in 2001.\nI am tracking this website from long back. This is the best effort for our language. Always I wanted to contact you but not getting any link. I was thinking to meet you personally but didn’t got time to come there.\nNowadays I am in Guwahati (Assam) doing my M. Sc. in Computer Science and working in ‘Language Technology Development Project’ for Assamese and Bodo language.\nSide by side Assamese and Bodo ‘wordnet’ project is also going on.\nToday I met “Mr. Pandey” from IIT Bombay. He is in Shillong for wordnet consortia meeting with his team including “Prof. Pushpak Bhattacharya”.\nDuring the conversation with him we were talking about our own bhojpuri language development. And he told me about you.\nActually i am also looking for the record where and what work is going on about this language?\nHope to get you this way…justalittle hope to get connected with you foranoble cause of our own mother tongue…\nPlease reply me back, my E-mail is there…\nadmin कहते हैं:\nमार्च 27, 2010 को 12:58 अपराह्न पर\nजिलेवार खबर के लिंक पहिलके पन्ना पर दिहल गइल बा, उपयोगी लिंक वाला बाक्स में.\nमार्च 27, 2010 को 12:19 अपराह्न पर\nIt look good but to view local news distric wise is tuff, pls explain


पुरनका याद!!! - आपन माटी\nJanuary 2, 2020 January 2, 2020 Kundan Chaudhary\t2 Comments #bachapan #gawn\nजब आदमी ज्यादा भाग-दौड़ भरल जिन्दगी से घिर जाला, त ओकरा अंदर से इच्छा होला कि तनीका आराम कर लेवे के। थोड़ा सुस्ता जाए के फिर, दोबारा नया जोश से जिन्दगी के शुरुआत कइल जाए। एह बात के हम भी पूरा-पूरा महसूस करेsनी। हमरा जब दिल्ली जइसन शहर में तनाव ज्यादा महसूस होला/ भाग-दौड़ ज्यादा बढ़ जाला। त हमके दिल्ली शहरिया बड़ा काटेsला। एह से बचे खातिर हम दोस्तन से/करीबी लोग से मिले खातिर बेचैन हो जानी। अगर ई भी ना होला त दिल्ली शहर से ही दूर होखे खातिर तड़प जानी।\nएह बार भी कुछ अइसन ही भइल हा। हम परीक्षा ख़तम भइला के बाद सोचनी की दिल्ली रुक के ही कुछ उपन्यास भा अपना विषय से हट के कुछ पढ़ लीं। लेकिन दिल्ली त खुद एह समय जलत रहे, हमरा मन के कैसे ठंडा रखित। ई सब के कारण हम उकता के आखिरकार घरे जाए के फैसला कर ही लेनी। लेकिन ई e\nएतना आसान ना रहे। यूनिवर्सिटी में हमार एगो दीदी भी पढ़ेली- गायत्री यादव। इनका घरे जाए के रहे, बनारस तक के टिकट रहे। पूरा हॉस्टल पहिले ही साफ हो गइल रहे अब इहो जाते रहली। अब हमरा हॉस्टल में रहला के मतलब रहे मुर्दा बन के रहीं। एह से ई सब से बचे खातिर गायत्री दीदी के संघे हमू बनारस आ गइनी।\nहम पहिले ही सोच के आइल रहनी कि हम बनारस में2दिन रुकेम और फिर घर चल जाएम। घरे लौटे के दिन ट्रैन छुटला से एक दिन ज्यादा ही रुके के मौका मिलल। हर शहर के आपन मिज़ाज़ भा अंदाज़ होला। नवाबी लखनवी, बिंदास कनपुरिया और भी बहुत तरह के शहर और उ सबके यूनिक अंदाज बा। बनारस शहर भी कम ना ह। हम शहर उच्चारित कर के कहीं ना कहीं बनारस के शान में कमी कर रहल बानी। बनारस शहर ना, जिन्दा इंसान ह। व्यक्तित्व अइसन की देखते सखा/संबंधी जइसन लगाव हो जाला। फिर हमरा जइसन हर आदमी चाहे ला कि कहीं से आई एक हाली बनारस घूम ही लीं। बनारस गुरु ह मरदे। ज्ञान हर कोना में मिल जाइ... गलती से कहीं ट्रैफिक में तेजी से निsकलs, चट रिक्शा वाला भी पूछ दी कि "का गुरु हेलीकॉप्टर माँगा दीं का?" ई त ई टेम्पू वाला तोहरा के ज्ञान देत रही भा टेम्पू हेलीकॉप्टर के रफ़्तार से एने-ओने चलावत रही घुसावत रही। बनारस के खूबसूरती इहे ह कि कितना ही दिन के बाद आई कुछ बदलsल ना लागे ला। ई शहर प्राचीन समय से ही ठेठ रहल होइ, गाली के अमृत तरह रसपान कइल जात रहल होइ, ज्ञान देवे के त एकर पूरा इतिहास रहल बा। आ ई आज भी अनवरत बाटे। अगर हमार बात अतिश्योक्ति लागत बा, त एक बार बनारस अच्छा से घूमी फिर मुहल्ला अस्सी फ़िल्म या काशी के अस्सी किताब पढ़ लीं।\nबनारस से घर रात वाला ट्रैन से अइनी। घर आ के एगो अलग तरह के सुकून मिलेsला। मय पुरनका दोस्त/यार से मुलाकात होला। ओ स्थान से मुलाकात होला जहाँ हमनी के केतना कुल किरिया-करम, हबड़ो-डबड़ो कइले बानी जा। ई सब के कारण कभी लात खइले बानी जा त कभी शाबासी भी मिलल बा। ई बार पता ना हमरा आँख के का हो गइल रहल ह। हर चीज़ के तुलना से देखत रहल हा। घर उहे, जवना खातिर बचपन में भाव आवे के छोड़ के कहीं भाग जाइ, लेकिन आज जब घर में आवेनी तबे चैन मिलेsला। पहिले जब खेल-कूद के घरे आई त बहरे से आवाज करत आई "माई रे-माई रे"। आ अब जब हम घर में आवेनी त समझदार लइका जइसन बनेsनी। अब माई रे-माई रे हम ना चिल्लानी लेकिन माई जरूर कहेsले कि बाबू आ गइल। अभी प्रखण्ड मुख्यालय के मैदान में जब जानी त कुछ समझ में ना आवेला कि कहाँ आ गइल बानी। जेतना लइका बाड़सन छोटका जवन खेलेsलसन क्रिकेट। हम कवनो के जानत नइखी एहि से उ पूरा मैदान अपना से जुड़ल ना लागे ला। जबकि ज्यादा समय के बात ना होइ। इहे मैदान 5-10 साल पहिले लागे कि आपन जागीर ह। कहीं कोड़ के कुछ भी बनावे लागी। कहीं हरा खास के कोड़ पिच बना दीं, त कहीं दोसरा जगह से माटी लिया के पिच बना दींsजा। कवनो रोक-टोक ही ना रहे। आज ई सब देख के बचपन याद आ जाला, उ हर दिन याद आ जाला कि कइसे हम हर बार चप्पल भुलवा दीं, एगो डोम दोस्त के संघे दिनभर बिता दीं। फिर घरे आ के लात खाई कि 'तू डोम के संघे घूमsबे, त डोम के घरे ही जो।' हमार घर बाजार से ज्यादा दूर नइखे। हमरा उ पप्पू लिट्टी के दुकान याद आवेला, जहाँ आपन भौकाल रहे कि जा के कुछ बतावे के ना पड़े। बस बेंच पर बैठत उधर से गरमा-गरम चार लिट्टी तुरन्त आ जावे। काहे कि हम पापा के जेब से पईसा चोरा के इतना लिट्टी खाई कि दुकानदार के आदत हो गइल रहे कि बाबू घर के नास्ता ना कर के हमरा दुकान के ही लिट्टी खाई। वैसे पढ़ाई में बचपन से ही सामान्य रहल बानी। 'अलका स्पोर्ट्स' भले दुकान के नाम में स्पोर्ट जुड़ल बा। लेकिन ई स्पोर्ट के दुकान कम और किताब-कॉपी के दुकान ज्यादा रहे। मय स्कूल के किताब एहि जा मिले। नया सेशन शुरू होत कह की चुल्ल मच जाए पापा के अलका स्पोर्ट्स ले जा के अपना खातिर एकदम नया-नया किताब-कॉपी खरदवाये खातिर।\nनइखे पता काहे, लेकिन हमरा बहुत दिलचस्पी रहे कुछ भी बनत देखे में। कभी बढ़ई के दुकान पर बैठ के फर्नीचर बनत देखी, त कभी हलवाई के दुकान पर बैठ के मिठाई बनत देखी। एतना ही ना, ओ समय नया-नया डिजिटल कंप्यूटर वाला फ़ोटो स्टूडियों खुलल रहे, हम ओकरा सीसा में चिपक के फ़ोटो एडिटिंग देखी। कभी कार्ड छपाई के काम देखे लागी। एक खास बात और रहे कि ई सब कुछ घण्टा ना करीं। बल्कि इतना लगन से करीं कि लोग इहाँ तक सोचे लागे कि हम उ विशेष जगह के वर्कर हई। मतलब अगर फर्नीचर बनत देखीं त लगातार 2-3 महीना फर्नीचर के ही दुकान पर रहीं। हमरा याद से हम हलवाई के दुकान पर 6-7 महीना से ज्यादा रहल बानी उहो दिन-दिन भर, दिनभर घर से बाहर रहला खातिर लात खाए के बावजूद।\nअइसन बहुत ही लंबा इतिहास बा बचपन के याद के... लिखत-लिखत हालात खराब हो जाइ। एह से अब इहें तक।\n← “घर से दूर, घर में”\nHow you can Order an eastern european Mail Buy Bride →\n“घर से दूर, घर में”\nJuly 3, 2019 July 3, 2019 Kundan Chaudhary 0\nमाई के अँखिया\nFebruary 19, 2019 February 21, 2019 Kundan Chaudhary 4\n2 thoughts on “पुरनका याद!!!”


लोकपाल अउर अन्‍ना के बहस में नानाजी देशमुख जइसन फकीर के असल चेहरो देखीं – Anjoria\nDec 28, 2011 नानाजी देशमुख\nहिन्दी अखबार “नई दुनिया” अबही हाल में अन्ना हजारे आ नाना जी देशमुख के एक साथ के फ़ोटो छापि के जवन “पत्रकारीय कमाल” कइले बा ओह पर चैनलन में जवन बहस चलल बा ओह पर माथा पीट लेबे के मन करऽता आ एहिजे काटजू के यादो आ गइल बा. काटजू पिछला दिने कहले रहले कि आजु के पत्रकारन के इतिहास भा अर्थशास्त्रो ना आवे. हालांकि हज़ार दू हज़ार रुपिया पर काम करे वाला पत्रकारन से अर्थशास्त्र भा इतिहास के जानकार होखला के उम्मीद कइलो टकलन का शहर में ककही बेचल बा.\nलेकिन नई दुनिया के संपादक आलोक मेहता भा उनुकर संवाददाता भा ई चैनलन पर बहस के बँड़ेरा उठावे वाला पत्रकारन आ राजनीतिज्ञन से ई उम्मीद त कइले जा सकेला कि ऊ लोग इहे सब कुछ ना कुछ अउरियो जानसु. अफ़सोस कि ऊ लोग ना जानसु. जानत रहितन त कम से कम नाना जी देशमुख जइसन निर्विवाद मनई के, समाजसेवी आदमी के ले के ई आ अइसने छिछला टिप्पणी करे से ज़रुर बचित लोग. आ फेर आलोक मेहता त मनोहर श्याम जोशी, कन्हैयालाल नंदन अउर राजेंद्र माथुर जइसन पत्रकारन का साथ काम कर के अपना के एहिजा ले चहुँपवले बाड़े. लेकिन राज्यसभा में पहुंचे के उनुकर ललक, हड़बड़ी आ महत्वाकांक्षा उनुका के पत्रकारीय परंपरा से दूर कर दिहले बा आ ऊ कमोबेस कांग्रेस के अघोषित प्रवक्ता का तरह काम करे लागल बाड़े. याद करीं जब कुछ समय पहिले प्रधानमंत्री मनमोहन सिंह कुछ संपादकन से मुलाकात कइले रहलन त बहरी आ के ई संपादक लोग चैनलन पर जवना बेहयाई से प्रधानमंत्री के पक्ष राखे खातिर एक दोसरा के पानी पिआवत रहले कि पूरा देश लाज से आँख मूंद लिहले रहुवे. आलोको मेहता ओहि संपादकन में से एगो रहले जे प्रधानमंत्री अउर कांग्रेस के प्रवक्ता बन के उभरल रहले.\nअबहियों जब कबो रउरा कवनो चैनल पर आलोक मेहता के देखीं त बतौर पत्रकार ऊ कांग्रेस के एकतरफा पैरोकारी करत लउकीहें. चलीं करीं. कवनो हरज नइखे. रउरा ई सूट करऽता. तमाम लोगन के पछाड़त रउरा पद्मश्री मांग के पाइये चुकल बानी. राज्योसभा में देरसबेर चहुँपिये जाएब. लेकिन एह खातिर दूधे में पानी मिलाईं, पानी में दूध मत मिलाईं. आपन ना सही कुछ पत्रकारीय मूल्यन के परवाह कर लीहिं. कुछ त मनोहर श्याम जोशी, कन्हैयालाल नंदन आ राजेंद्र माथुर के लाज राखीं. नाना जी देशमुख रहल होखीहें कबो जनसंघ भा आरएसएसो में. रहल होईहें मोरार जी देसाई के मंत्रिमंडल में कैबिनेट मंत्री. लेकिन जब जेपी मूवमेंट में जेपी पर पुलिस के लाठी गिरल त ऊ ननेजी देशमुख रहलें जे आ आगा बढ़ि के कवनो फ़ौजी का तरह जेपी के कवर कइलन आ सगरी लाठी के चोट खुद खईलन. जेपी के एकहु लाठी लागे ना दिहलन. लोग त पीठ भा गोड़ पर पुलिस के लाठी खाला, नाना जी जेपी के अपना पीठ के नीचे लेत सीना पर पुलिस के लाठी झेलले रहले.ऊ फ़ोटो अखबारों में छपल रहे. इंडियन एक्सप्रेस एकरा के तब पहिला पेज पर छपले रहुवे. हमरा निकहा याद बा. सोचीं कि पुलिस के ऊ लाठी अगर जेपी पर पड़ल रहीत त का भइल रहीत जेपी के आ का भइल रहीत देश के ?\nनाना जी जेपी का साथही जेल गइले. बाद का दिन में जनता पार्टी बनल. मोरार जी देसाई के सरकार बनल त ऊ मंत्री बन गइले. लेकिन जब दुहरी सदस्यता का फेर में मोरार जी के सरकार गिरल त नानाजी सक्रिय राजनीति तज के समाज सेवा का ओर मुड़ गइले. ऊ महाराष्ट्र के रहे वाला रहले लेकिन समाज सेवा खातिर उत्तर प्रदेश चुनले. उत्तरो प्रदेश में सबले पिछडा ज़िला गोंडा. ओहिजो ऊ महात्मा गांधी का तर्ज़ पर जेपी के पत्नी प्रभावती का नाम पर प्रभावती ग्रामे बनवले. ठीक वइसही जइसे गांधी दक्षिण अफ़्रीका में टालस्टाय आश्रम भा देश में वर्धा भा साबरमती आश्रम बनवले रहले. बलुक नानाजी त दू डेग आगा जा के एह आश्रम के शिक्षा आ रोजगार से जोड़ दिहले. लेकिन जल्सिये ऊ चित्रकूट चल गइले. आजु नानाजी देशमुख नइखन बाकिर धृतराष्ट्र जइसन जनमते आन्हरो अगर चित्रकूट चलि जाव त ओकरा उनुकर काम साफे लउकी, सुनाई दी. ओहिजा के लोग, खास करि के आदिवासियन के बचवन खातिर प्राइमरी से लगायत स्नातकोत्तर तक के शिक्षा, भोजन आ चिकित्सा मुफ़्त बावे. कम से कम तीस साल से. अतने ना ओहिजा के लोग के ऊ रोजगार कइलो सिखावत रहलें कि कइसे काम सीख के खुद के रोजगार शुरू कर सकसु. तरह तरह के रोजगार. तमाम पिछड़ापन का बावजूद चित्रकूट आजु तरक्की का राह पर बा. ना सिरिफ तरक्कीए बलुक शांति का राहो पर. ना त तय मानीं कि अगर नानाजी देशमुख चित्रकूट ना गइल रहते त आजु का तारीख में चित्रकूट दंतेवाडा से अधिका खतरनाक मोड़ पर खड़ा मिलीत.\nचित्रकूट का हऽ पथरीला इलाका ह. जहां आजुओ खेती भगवान भरोसे होले. पानी के साधन आजुओ नइखे खेत के पटवन खातिर. ज़मींदारन के आतंक एतना कि घर से बेटी-बहन कब उठा ले जा सँ आ फेर कबो वापिस ना देव. बाप के नाम चाहे कवनो आदिवासी के हो, संतान त ऊ कवनो ज़मींदारे के होखे. आ ई बेचारी आदिवासी औरत दू जून के भोजन खातिर अपना पति के पास लवटे के तइयार ना होखऽ सँ. दू जून के भोजन का बदले वह देह आ मेहनत बेच द सँ. हम खुद गइल बानी चित्रकूट आ पूरा इलाका घूमल बानी. लवटि के एगो रिपोर्ट लिखले रहीं जवना अखबार में एगो पूरा पेज में छपल रहे – “अवैध संबंधों की आग में दहकता पाठा”. अइसने अत्याचारन से ददुआ जइसन लोग पैदा होत रहे. बाद का दिनन में त खैर ददुआ खुदे एगो बड़हन आतंक बन चलल रहुवे कि लोगन के जियल दूभर हो गइल रहे. एक तरह से ददुआ आ ददुए जइसन लोगन के शासन चलत रहे ओहिजा. सरकार आ प्रशासन ओहिजा नामे खातिर रहे. वहां नाम भर के थे. एगो आईएएस अफ़सर हउवे, आजु काल्हु एगो जिला में ज़िलाधिकारी बाड़े. तब ऊ चित्रकूट इलाका में एसडीएम रहले. अगो मंदिर के कार्यक्रम रहे. एसडीएम मुख्य अतिथि रहले. मय फ़ोर्स के ऊ ओहिजा मौजूद रहले कि तबहिये ददुआ आइल. मंदिर में पूजा अर्चना कइलसि आ लवटति में एसडीएमो के गोड़ छू के दक्षिणा स्वरुप उनुका के पइसो दिहलसि. ऊ चुपचाप खड़ा रहले. मिलल दक्षिणा ऊ तुरते मंदिर के दान कर दिहले लेकिन ददुआ के अरेस्ट ना कर पवले. जबकि ओकरा पर तमाम मुकदमे रहुवे, वारंट रहुवे. हम उनुका से पूछली कि अरेस्ट काहे ना कइनी ? त ऊ कहले, ‘हमरा साथे फ़ोर्स बहुते कम रहे आ सगरी जनता ओकर जयकारा लगावत रहुवे, ओकरा साथे रह. का करतीं हम भला ?\nअइसना में नानाजी देशमुख चित्रकूट चहुँपले आ चित्रकूट के नक्शा बदल दिहले. रहल होई कबो चित्रकूट राम के वनगमन के पहिला पड़ाव, रहल होइहें कबो तुलसीओदास. लिखले होइहें कि चित्रकूट के घाट पर भई संतन की भीड़, तुलसीदास चंदन घिसैं तिलक देत रघुवीर. लेकिन अब नानाजी देशमुख चित्रकूट पर विकास, रोजगार आ शांति के जवन चंदन लगा गइले, ना ऊ कवनो कांग्रेसी, कवनो जनसंघी, कवनो भाजपाई, कवनो आरएसएस भा कम्युनिस्ट भा कवनो फ़ासिस्ट के वश के बा, नाही जे केहु ओहके मेटा देव. काहे कि चित्रकूट के सगरी धमनी में नानाजी जवन शिक्षा, रोजगार, विकास आ शांति के पाठ लिखा दिहले बाड़न, ऊ मिटे वाला नइखे. नानाजी जब जियत रहले तब उनुका से मिले चित्रकूट के ना चहुंपल रहे ? उनुका काम से, उनुका सेवा से प्रभावित सबहीं चहुँपत रहे. पार्टियन के दूरी ओहिजा बिला जात रहे. प्रधानमंत्री रहल चंद्रशेखर, नारायणदत्त तिवारी, मुलायम सिंह यादव जइसन राजनीतिज्ञ जब तब चहुँपते रहले उनुका से भेंट करे. आ सिरिफ भेंटे ना करे लोग गोहार लगावे कि नानाजी ओहिलोग का इलाका में चलिके कुछ अइसने काम कर देसु. त का ई चंद्रशेखर, ई नारायणदत्त तिवारी, मुलायम सिंह यादव आरएसएस के एजेंट रहले ? आ कि बाड़े ? फ़ोटो त दिग्विजयो सिंह के नानाजी देशमुख का साथे देखल गइल बा लेकिन कबो खुर्राट राजनेता रहल दिग्विजय अब घाघ आ बेहाया नेता बन गइल बाड़न. आ दिक्कत ई कि जब नाना के बात चलल अन्ना के नाम का साथे, त चंद्रशेखर त अब नइखन रहते त हम जानत बाजी कि ऊ बेबाकी से नानाजी देशमुख का पक्ष में खड़ा लउकते कि कम से कम उनुका के त अइसन मत कहीं. दुर्भाग्य से मुलायम वगैरह राजनीतिज्ञन में अबहीं उ उदारता नइखे आ पवले आ एह राजनीतिज्ञन में जवन कबो कभार उदारता लउकेले ओह उदारतो का नीचे जवन क्रूरता लुकाइल होले ओकरा के के देख पावेला भला ? आ जे देखियो पावेला त ओकर बयानो के कर पावेला भला ? पर अबही एह ब्यौरा में जाए के समय शायद नइखे आइल.\nखैर, तब नानाजी देशमुख का लगे जाए वालन में सिर्फ़ राजनीतिजज्ञे ना तमाम उद्योगपति आ पत्रकारो वगैरह रहलेल उहाँ के कामे अइसन कइले बानी. ढेरहन संस्थान त खोललही बानी चित्रकूट में बाकिर एहु में एगो अउरी गजब के काम कइले बानी नानाजी. टाटा का मदद से एगो आयुर्वेद शोध संस्थान खोल गइल बानी जवन अपना आप में अजगुत बा. दुनिया मे अपना तरह के अकेला. तमाम तरह के जडी बूटियन समेत आयुर्वेद के तमाम ज़रुरी चीजो आहिजा सम्हारल गइल बा. बहुते बड़हन इलाका में पसरल एह आयुर्वेदिक संस्थान में सौ से अधिका नस्ल के त सिर्फ़ देशी गाय बाड़ी सँ. पूरा एगो गऊशाला बा. देखिके आंख चुंधिया जाले. आ मजा ई कि ई आ अइसन तमाम काम खातिर जे लोग अकसरहाँ पइसा के रोना रोवत रहेला, नानाजी के कबो ई सब ना करे के पड़ल. हम उनुका से साल १९९६ में चित्रकूट में मिलल रहली. तब एगो लमहर इंटरव्यूओ कइले रही. बहुते सारा बाति भइल रहे. हम उनुका से पूछनी कि एह कामन खातिर कबो पइसा के कमी ना पड़े ? नानाजी छूटते कहनी कि कबो ना. बतवली कि ऊ कबो केहु से पइसा माँगहु ना जानी. जेकरा देबे के होला से खुदे चलिके चित्रकूट आवेला. कई बेर त लोग के पइसा वापिस करे के पड़ जाला. हम अपना काम से अधिका पइसा राखीं ना. वापिस कर दिहिले. तमाम उद्योगपति हमरा लगे आवेले पइसा ले के. लेकिन योजना हम खुद बनाइल. केहु के बनावल योजना पर काम ना करी. योजना में जतना पइसा लागे के होला बता दिहिले. लोग दे देला. काम शुरू हो जाला. समय से हो जाला. हम एहिजा कवनो बिजनेस त करत नइखीं कि बहुते सारा पइसा चाहत होखे.\nहम उहाँ से पूछनी कि का रउरा ई ना लाते कि अगर रउरा सत्तो में होखतीं भा सक्रिय राजनीतिए में त अउरी बेहतर काम करतीं ? नानाजी कहनी, बिलकुल ना. सत्ता भा राजनीति में रहिके कुछऊ ना कइल जा सके. आ जो करबो करब त दाग जरूरे लाग जाई. फेर बतावे लगनी कि हमनी के समाज वनवासी राम के पूजेला, राजा राम के ना. राजा राम त कईगो फ़ैसला एने-ओने के कइलन. खराब लागे वाला फैसला कइलन बाकिर वनवासी राम ना कइले. वनवासी राम समाज के कल्याण कइले. राक्षस मरले. एहीसे हम सत्ता से, राजनीति से अलगा हो गइनी. हम चित्रकूट के चुननी समाज सेवा खातिर. एहसे ना कि राम के वनवास यहीजे शुरु भइल रहे. एहसे कि एहिजा हमार ज़रुरत रहुवे. हमहु वनवासी हो गइनी. ऊहाँ का तमाम योजना बतवनी आ कहनी कि समय नइखे अब हमरा लगे, ना त अउरियो बहुत काम करतीं. ऊ तमाम राजनीतिज्ञन के ज़िक्र करत बतवनी कि ऊ लोग चाहेला कि हम उनुको इलाका में जा के काम करीं. त हम पूछनी कि जाइलें काहे ना ? त कहनी कि अब बुढ़ा गइल बानी. काम करे के जतना बेंबत बा ओतने करब. आ हम काम शुरू करि के चलि आईं आ केहु गड़बड़ करि देव हमरा बर्दाश्त ना होखे. ई समाज सेवा ह, कवनो उद्योग व्यवसाय ना कि गोड़ पसारत जाईं, पइसा कमात जाई. ओह घरी उहाँ का कुछ कम सुनत रहनी, ठीक से चललो फिरल मुश्किल रहे. बाकिर हम देखनी कि जब भोजन के समय भइल त ऊ सभका साथही फर्श पर बइठनी खाना खाए. आ खइला का बाद आपन थरिया खुदे उठवनी आ जा के धो के रख दिहनी. सबही ओइसने कइल.\nहम बाते बात में पूछनी कि रउरा इ ना लागे कि अगर बिआह कइले रहतीं त जिनिगी अउरी बेहतर भइल रहीत. नानाजी बेझिझक बतवनी कि हँ, हमरो अब ई लागऽता कि ई गलती भइल. अगर बिआह कइले रहतीं त ज़रुरे बढ़िया भइल रहीत. शायद काम करे के ऊर्जा अउरी होखीत. बाकिर का करीं, बिआह करे के जब उमिर रहे तब ई सब सोचे के समय ना मिलल. लेकिन अब ई बाति अखरेला. इहे बाति एकबेर हम अटल बिहारी वाजपेयीओ से पूछले रहीं त ऊ पहिले टालमटोल पर अइले आ आखिर में कहले कि अब जब ना कइनी त का कहीं. फेर कहे लगनी कि जब समय रहे विआह के तब देश सामने रहल, अबहियो बा. अब का कहीं ? फेर कहे लगनी कि ई त ऊ लड्डू ह जो खाय वो भी पछताय, जो न खाए वह भी पछताए. आ हँसे लगले. इहे सवाल एक बेर लता मंगेशकर पूछनी तब ऊ पहिले त टार दिहनी आ फेर बाद में कहनी कि समय कहां मिलल जे अपना बिआह का बारे में सोचतीं. फेर उमिर निकल गइल. बाकिर हँ एहला मन में कवनो पछतावा नइखे. बाकिर नानाजी के रहल.\nनानाजी देशमुख से हमार आखिरी भेंट दिल्ली में भइल साल दू हज़ार में. जेपी के जन्म शताब्दी के तईयारी रहे. लोग अलगा-अलगा मनावत रहे. नाना एह सबसे नाखुश रहले. गांधी शांति प्रतिष्ठान के लोगो तइयारी कइले रहे आ रोष जतवले रहे कि नानाजीओ के एकर चिंता नइखे. नानाजी के हम ई बाति बतवनी त ऊ क्षुब्ध हो गइले. कहलन कि जेपी खातिर हमरा केहु के सर्टिफिकेट ना चाहीं. उनुका पर चलल लाठी हम अड़ले बानी. उनुका काम के हम आगा बढ़वले बानी. हम एही से संतुष्ट बानी. हमरा जेपी खातिर जवन करे के होई कर लेब. उहाँ के कइबो कइनी. बाकिर आजु ओहि जेपी के लोग नाना का साथे अन्ना का फ़ोटो पर कांग्रेसियन के सुर में सुर मिलावत बा. कवनो एको राजनीतिज्ञ भा पत्रकार नाना के निष्कलंक जीवन आ उनुका सामाजिक काम के चरचा नइखे करत. कुछ लोग या त बोलत बा या कुछ लोग चुप्पी साध गइल बा. गोया कि नाना कवनो पेशेवर चोर रहल होखसु आ अन्ना उनुका साथे फ़ोटो खिंचवा के कवनो बहुते बड़ गुनाह कर दिहले होखसु.\nअन्ना हजारे, कांग्रेस अउर लोकपाल के एह बहस में बा केहु नाना जी देशमुख के सामाजिक सरोकार के चमक के बखान करे वाला ? साँच त ई बा कि अगर नानाजी देशमुख जइसन दसो लोग देश में समाजसेवी हो जासु त तय मानीं कि देश के दशा सुधर जाई. समाज बदल जाई. अबहीं त लोग फ़िल्म, क्रिकेट अऊर राजनीति आ धरमे के लोग के सेलीब्रेटी मान बइठल बा. ई अइसे नइखे कि आजु के पीढ़ी नइखे जानत नानाजी देशमुख के. नइखे जानत बाबा आम्टे के, सुंदरलाल बहुगुणा भा बाबा राघव दास जइसन लोगन के. सोचीं कि एक समय रहे जब लोग कहीं जा के काम कर लेत रहुवे. अब तो महाराष्ट्र में जा के बिहार आ उत्तर प्रदेश के लोग पीटल जात बा. लेकिन एगो समय उहो रहे जब महाराष्ट्र के लोग उत्तर प्रदेश में आ के एक से एक अनूठा काम कइल. बाबा राघव दास एक समय पूर्वी उत्तर प्रदेश के गांधी कहल जात रहले. लेकिन कतना लोग जानत बा कि ऊ पूर्वी उत्तर प्रदेश में महाराष्ट्र से आइल रहले. नानाजी देशमुखो महाराष्ट्रे से उत्तर प्रदेश में अइलन. मधुकर दीघे महाराष्ट्रे से गोरखपुर आइल रहले. समाज सेवा खातिर. मज़दूरन खातिर काम करत करत ऊ राजनीति में आ गइले. लोहिया का साथ काम करे लगले. जेपी मूवमेंट में जेल गइलन. १९७७ में उत्तर प्रदेश के जनता सरकार में वित्त मंत्री बनले. मेघालय के राज्यपालो भइलन. बाद में समाजवादी पार्टी में आ गइलन. छोड़ीं, हनुमान प्रसाद पोद्दार त बंगाल से गोरखपुर आइल रहले. गांधी आंदोलन में कूद गइले. गीता प्रेस जइसन संस्था दे दिहले. लेकिन कतना लोग इ सब जानत बा ?\nहँ सनी लियोन, वीना मलिक, शाहरुख खान, अमिताभ बच्चन, सचिन तेंदुलकर वगैरह के ज़रुर जानत बा. आ सोचीं कि हमनी के संसदीय राजनीतिओ कहां चल गइल ? उत्तर प्रदेश में लमहर समय ले संसदीय कार्य मंत्री रहल बेनी प्रसद वर्मा के अंदाज़ त देखीं. ऊ अन्ना के कहत बाड़े कि बुढ़वा यूपी में आ के देख लेव. फेर कहत बाड़े कि ऊ सेना के भगोड़ा ह. दिग्विजय सिंह त दस बरीस ले मुख्यमंत्री रहलन मध्य प्रदेश के लेकिन उनुकर भाषा आ अंदाजो देख लीं. लालू त अपमा अहंकार का ईनार में कूद के लोकपाल के फ़ांसी घर बताइये दिहले बाड़न. मनीष तिवारी अन्ना के कवना संबोधित कर चुकल बाड़े हमनी सब जानत बानी. त का इहे सेलीब्रेटी हउवन हमनी के ? नानाजी देशमुख जइसन लोग चोर ह ? ई कवन समाज आ राजनीति हमनी का देखत बानी ? लोकपाल आ अन्ना के बहस में नानाजी देशमुख जइसन फकीर के असली चेहरो देखल का जरूरी नइखे ? साँच मानी, बहुते जरूरी बा.


जरूरत बा कुछ सहयोगियन के | टटका खबर\tटटका खबर\nOnline Bhojpuri News site (includes ChapraNews.com and BalliaNews.com)\nadmin\t11:45 pm on July 14, 2012\t0 votes\nTags: जरूरत बा जरूरत बा कुछ सहयोगियन के\tअगर रउरा भोजपुरी भाषी हईं, (ना रहतीं त एहिजा अइतीं काहे?)\nPosted in: रिक्तियाँ ← हामिद अंसारी के दुबारा उपराष्ट्रपति बनावल जाई\nबिहार के सगरी सरकारी स्कूलन में इंटर के एगो सेक्शन अउर →\nAmit pandey on फर्जी यूनिवर्सिटीSantlal Shah on थावे रेलखंड पर एक्सप्रेस ट्रेन चले लागी अबMurli Manohar Srivastava on डुमरांव कृषि विश्वविद्यालय के नाम बाबू कुँअर सिंह परManish on जौनपुर के पत्रकार जनार्दन सिंह के निधनamritanshuom on फर्जी यूनिवर्सिटी\n‘गाँव की गोरी’ स्मृति सिन्हा‘कसम वर्दी के’ में होखी संभावना, सीमा आ ग्लोरी के आयटमविमल कुमार दिहलें धर्मेन्द्र के सालगिरह के बधाईजवन मिलल से सिनेमा भोजपुरी के बदौलत, कहली मोनिका सिंहसईयाँ मँगीह सजदा हमार के भव्य संगीत मुहूर्त’दिल भईल दिवाना तोहरा प्यार में’ के मुहूर्त धूम-धाम से भइलबीस के दम देखावत संजय पांडेमोहिनी घोष के रेज़ा‘सपूत’ 21 जून से बिहार मेंसीमा सिंह के ‘जानी दुश्मन’\nआडवाणी खातिर सती हो गइल जदयू, कहले लालू प्रसादआ दुर्रऽऽऽ, हमरा कवन काम बा केहु से कहला के? (बतकुच्चन – ११४)बकरी के महिमा आ गाँधी जी के विचारअलबल करे खातिर अलबलाह होखल जरूरी ना होला ( बतकुच्चन – ११३)हमके हीन मत समझींभोजपुरी में पहिला बेर गज़ल एलबमअबकी देश चूकल त फेर ढेर दिन ले सम्हरे के मौका ना मिलीमनोज भावुक के एकल कथा पाठप्रेम के लहरबड़ बड़ भूत कदम तर रोअसु मुआ माँगे पुआ (बतकुच्चन ११२)\n(Published and edited by O.P.Singh, from Adhivakta Nagar, Ballia (U.P.), 277001)


लोक कवि अब गाते नहीं (२) – Anjoria\nजनवरी 31, 2011 उपन्यास, दयानंद पाण्डेय, भोजपुरी, लोक कवि अब गाते नहीं\nपहिलका कड़ी से आगे…..\nबाकिर लोक कवि के दायरा अब बढ़े लागल रहे. सरकारी, गैर-सरकारी कार्यक्रमन में त उनुकर दुकान चलिये निकलल रहे, चुनावी बयारो में उनुकर झोंका तेज बहे लागल रहे. एक से दू, दू से चार, चार से छह, नेता लोग के संख्या लगातारे बढ़त जात रहे. बाति विधायक लोग से मंत्री लोग तक जाये लागल. एगो केंद्रीय मंत्री, जे लोक कवि के जवारे के रहले, त लोक कवि के बिना चुनावी त का कवनो सभा ना करत रहसु. एकरा बदले में ऊ लोक कवि के पइसा, सम्मान, शाल वगैरह गाहे बगाहे देत रहसु. लोक कवि अब चारो ओरि रहले. अगर ना रहले त कैसेट कंपनियन का कैसेटन में. एच॰एम॰वी॰ लोक कवि के दुअर्थी गाना वाला छवि हो गइला का चलते उनुकर कवनो नया रिकार्ड निकाले से पहिलही कतरात रहुवे, कैसेटो का जमाना में ऊ आपन गाँठ बान्हले रखलसि. लोक कवि जब संपर्क करसु त उनुका के आश्वासन दे के टरका दिहल जात रहे. ई तब रहे जब लोक कवि का लगे गाना के अंबार लाग गइल रहे. उनुकर समकालीनन के का कहल जाव, नवसिखीया लौंडन तक के कैसेट आवे लागल रहे बाकिर लोक कवि एह बाजार से गायब रहले. जबकि ओहू घरी उनुकर गाना के किताब बस स्टैंड, रेलवे स्टेशन पर बिकात रहे. उनुकर टिकट शो होखत रहे. बाकिर लोक कवि परेशान रहले. उनुका बुझाव जइसे बाजार उनुका हाथ से सरकल जात बा. ऊ जइसे अफना गइले. संघर्ष के एगो नया दौर उनुका सामने रहुवे जवना के ऊ हर केहू से बतावलो ना चाहत रहले. खाये के नइखे, पेन्हे के नइखे, रोजी रोजगार नइखे, का बारे में ऊ पहिले केहू से मौका मिलते कह-सुन लेत रहन. बाकिर सफलता के एह पायदान पर खड़ा ऊ केकरा से कहसु कि हमरा लगे कैसेट नइखे, हमार कैसेट निकलवा दीं. कबो कबो यारे-दोस्त लोग भा समकालीनो बड़ा मुलायमित से लोक कवि पर टोंट मारत पूछ देव, राउर कैसेट कब आवऽता? लोक कवि एह टोंट के मर्म समुझतो हँस के टाल देसु. कहत, कैसेटवो आ जाई. कवन जल्दी बा ? फेर जइसे मुँह छुपावत जोड़ देसु, अबही किताब बिकाये दीं.\nबाकिर कैसेट ना अइला से उनुका मनोबल पर त जवन असर पड़त रहुवे से त पड़ते रहुवे, मेलो-ठेला, शादी-बियाह में ऊ अब ना बाजत रहले. काहे कि अब हर जगहा कैसेट बाजत रहे, एल॰पी॰रिकार्ड चलन से बहरी जात रहुवे. आ लोक कवि का लगे हिट गाना रहे, दू दू गो एल॰पी॰रिकार्ड रहे, बाकिर कैसेट ना रहे. एच॰एम॰वी॰ के अनुबंध उनुका के बन्हले रहुवे आ ओकर टरकावल उनुका के खइले जात रहे. आ अभ त उनुकर संगियो-साथी आ शुभचिंतको, धीरही सही, टोक देसु, “गुरुजी, कुछ करीं. ना त अइसे में त मार्केटे से बाहर हो जायब.”\n“कइसे बाहर हो जायब !” ऊ डपटसि, “हई कार्यक्रम सब जवन कर रहल बानी, त का ई मार्किट ना ह ?” डपट के उहे रोआइन हो जासु. साथही एह उधेड़बुन में लाग जासु कि का ऊ सचहू बाजार से बहरी जाये का राह पर बाड़न ? लोक कवि के समस्ये असल में ईहे रहे कि कैसेट बाजारी से निकलि के घरो में बाजल लागल रहे आ ऊ नदारद रहले. लोग एल॰ पी॰ रिकार्ड बजावल करीब करीब बन्द कर दिहले रहे. ऊ इहो महसूस करसु कि उनकर संगी-साथी आ शुभचिंतक, जे उनुका से बाजार से बाहर होखे के सवाल पूछत रहसु, गलत ना रहे लोग. बाकिर ई सवाल उनुका के पुलकावत ना रहे पिनकावत रहे. दिन-राति ऊ इहे सब सोचसु. सोचत-सोचत ऊ विषाद आ अवसाद से भर जासय. बाकिर उनका जवाब ना मिले. जवाब ना मिले त ऊ पी के मिसिराइन का साथे सूत जासु. बाकिर सूतियो कहाँ पावत रहले ? कैसेट मार्केट के डंक उनुका के सूतही ना देव. ऊ मिसिराइन के बाँहि में दबोचले छटपटात रहसु. पानी से बाहर फेंकाइल मछरी का तरह ऊ भाग के फेर अपना मेहरारू का लगे जासु. ओहिजो चैन ना मिले. भाग आवसु विधायक निवास के ओह गैराज में जवन उनका आवंटित रहे. गैराज में रह के कवनो नया गाना का तइयारी में लाग जासु. आ सोचसु कि कबहियो त कैसेट में ईहो गाना समइहे सँ. फेरु गइहन गली-मुहल्ला, घर का अँगना-दालानन में, मेला, हाट-बाजारन में.\nफिलहाल कैसेत के एह गम के गलत करे खातिर लोक कवि एगो म्यूजिकल पार्टी बना लिहले. अब ले उनुका लगे बिरहा पार्टी रहे. एह बिरहा पार्टी में साथ में तीन गो कोरस गावे वालन आ संगत करे वालन में हारमोनियम, ढोलक, तबला, आ करताल बजावे वाला रहले. बाकिर एह म्यूजिकल पार्टी में ओह तीन गो कोरस गावे वालन का अलावा एगो लड़की साथ में युगल गीत गावे खातिर, दू गो लड़की मिल-जुल के भा अकेले गावे खातिर, आ तीन गो लड़की डांस करे खातिर बढ़ गइली. एही तरह इन्स्ट्रूमेंटो बढ़ गइल. बैंजो, गिटार, बाँसुरी, ड्रम ताल, कांगो, वगैरहो ढोलक, हारमोनियम, तबला, आ करताल का साथे जुड़ गइले. लोक कवि के म्यूजिकल पार्टी चल निकलल. से ओहमें निमन हिंदी बोले वाला एगो उद्घोषको, जवना के ऊ अनाउंसर कहसु, के शामिल कर लिहले. ऊ अनाउंसर हेलो, लेडीज एंड जेंटिलमैन जइसन गिनल-चुनल अंगरेजी शब्द त बोलबे करे, जब-तब संस्कृतो के श्लोक उचारे का, ठोक देत रहे. लोक कवि के स्टेज के ग्रेस बढ़ि जाव. एह तरह धीरे-धीरे लोक कवि के म्यूजिकल पार्टी लगभग आर्केस्ट्रा में तबदील हो गइल रहे. त लोक कवि के एकर फायदो भरपूर मिलल. प्रसिद्धि आ पइसा दुनु ऊ कमात रहले आ भरपूर. अब बाजार उनुका दुनु हाथ में रहे. जे केहू कबो टोकबो करे कि, “ई का कर रहे हैं कवि जी ?” त लगभग ओकरा के गुरेरत ऊ कहसु, “का चाहते हैं जिनिगी भर कान में अगुरी डाल के बिरहे गावत रहें ?” लोग चुप लगा जाव. बाकिर लोक कवि त गावसु, “अपने त भइलऽ पुजारी ए राजा, हमार कजरा के निहारी ए राजा !” हँ, साँच इहे रहे कि लोक कवि के मशहूरी के ग्राफ अइसन गाना का चलते उफान मारत रहे जवन उनुका टीम के लड़की सभ नाचत गावें. ऊ गाना जवन लोक कवि के लिखल आ संगीत में बुनल रहत रहे. आ केहू अब जवन कहे, एह गानन का बदौलत लोक कवि बाजार पर चढ़ल रहसु.\nआखिर उहो दिन आ गइल जब लोक कवि कैसेट का बाजार पर चढ़ गइले. एगो नया आइल कैसेट कंपनी उनुका से खुदे संपर्क कइलसि. लोक कवि पहिलका रिकार्ड कंपनी से अपना अनुबंध के लाचारी जतवले. बाकिर आखिर में तय भइल कि अनुबंध तूड़ला पर जवन मुकदमा होखी ओकर खर्चा ई नयका कंपनी उठाई. आ लोक कवि के धड़ाधर चार-पाँच गो कैसेट साले भर में बाजार में आइये ना गइल, छाइयो गइल. एने उनुकर चेलो-चाटी गावत झूमसु, “ससुरे से आइल बा सगुनवा हो, हे भउजी गुनवा बता दऽ.”\nअब होखे ई कि लोक कवि सरकारी कार्यक्रम में त देवी गीत, निर्गुन आ पारंपरिक गीत गावसु आ एकाध गाना ऊ जवना के ऊ “शृंगार” कहसु, उहो लजात सकुचात गा-गवा देसु. बाकिर कैसेटन में ऊ खालि शृंगारे ना भयंकर शृंगार “भरसु” आ अपना म्यूजिकल टीम का मार्फत मंचन पर ऊ “सगरी कुछ” लड़कियन से ओकनी का नाच में परोसवा देस जवन कि जनता “चाहत” रहे. अब खालि उनुकर कैसेटे धड़ाधड़ बाजार में ना आवे लागल रहे, बलुक लोको कवि अब बंबई, आसाम, कलकत्ता से आगा थाईलैंड, सूरीनाम, हालैण्ड, मारीशस जइसन विदेशनो में साल दू साल में जाये लगले. अतने ना, अब उनुका के कुछ ठीक-ठाक “सम्मान” दे के कुछ संस्था-समिति सम्मानितो कइलसि. ई सगरी सम्मान आ कुछ लोक कवि के जोड़-गाँठ रंग देखवलसि आ ऊ राष्ट्रपति का साथे भारत महोत्सव का जलसन में अमेरिका, इंगलैण्ड जइसन कई गो देश में आपन कार्यक्रम पेश कर अइले. ई सब खालि उनुके खातिर अकल्पनीय ना रहे उनुका प्रतिद्वंद्वियनो खातिर रहे. प्रतिद्वंद्वियन के विश्वासे ना होखे कि लोक कवि एहिजा ओहिजा हो अइलन आ उहो राष्ट्रपति का संगे. बाकिर लोक कवि बड़ा शालीनता से कहसु, “ई हमार ना, भोजपुरी के सम्मान हऽ.” सुन के उनुका प्रतिद्वंद्वियन का छाती पर साँप लोट जाव. बाकिर लोक कवि पी-पा के सुंदरियन का बीचे सूत जासु. बलुक अब त ई हो गइल रहे कि बिना सुंदरियन का बीचे पी-पा के लेटले उनुका नींदे ना आवे. कम से कम दू गो सुंदरी त जरुरे रहे एगो आजू, एगो बाजू. आ उहो नया-नवेली टाइप. लोक कवि सुंदरियन का नदी में नहात बाड़न ई बाति अतना फइलल कि लोग कहहू लागल कि लोक कवि त ऐय्याश हो गइल बाड़न. बाकिर लोक कवि एह “आलतू-फालतू” टाइप बातन पर धेयाने ना देसु. ऊ त नया गाना “बनावे” आ पुरान गाना “सुपर हिट” बनावे का धुन में छटकत रहसु. एह ओह अफसर के, जवन तवन नेता के साधत रहसु. कबो दावत दे के, कबो ओकरा घरे जा के त कबो कार्यक्रम वगैरह “पेश” करि के. एहिजा उनुकर विधायक निवास में टेलीफोन ड्यूटी वाला संपर्क साधे के तजुर्बा बहुते कामे आवे. से लोग सधत रहसु, आ लोक कवि छटकत-बहकत रहसु.\nएगो ऊ दिन रहे जब लोक कवि बहुते आगा रहले आ उनुका पीछे दूर दूर ले केहू ना रहे.\nअइसनो ना रहे कि लोक कवि का आगा उनुका ले बढ़िया भोजपुरी गावे वाला केहू ना रहे. बलुक लोक कवि से निमन भोजपुरी गावे वाला बहुत त ना बाकिर चार छह जने त शिखरो पर रहले. बाकिर ऊ लोग संपर्क साधे आ जुगाड़ बान्हे में पारंगत ना रहे. उलटे लोक कवि ना सिर्फ पारंगते रहले बलुक एहू से आगहू के कई गो कला में ऊ प्रवीणता हासिल कर चुकल रहले. ऊ गावतो रहले, “जोगाड़ होना चाहिये” भा “बेचे वाला चाहीं, इहाँ सब कुछ बिकाला”. लोक कवि के आवाज के खुलापन आ ओहूमें घोराइल मिसिरी जइसन मिठास में जब कबो कवनो नया-पुरान मुहावरा मुँह पावे त लोक कवि के लोहा मान लिहल जाव. आ जब ऊ “समधिनिया के पेट जइसे इंडिया के गेट” धीरे से उठावत पूरा सुर में छोड़सु त महफिल लूट ले जासु. ओहि दिनन में लोक कवि अपना कैसेटनो में थोड़ बहुत राजनीतिक आहट वाला गीत “भरल” शूरु कर दिहले. ऊ गावसु, “ए सखी ! मोर पिया एम॰पी॰ एम॰एल॰ए॰ से बड़का, दिल्ली लखनऊ में वो ही क डंका”, आ जब जोड़ देसु, “वोट में बदल देला वोटर क बक्सा, मोर पिया एम॰पी॰ एम॰एल॰ए॰ से बड़का” त लोग झूम जाव.\nअबले लोक कवि के ढेरहन समकालीन गायक बाजार से ना जाने कब के विदाई ले चुकल रहन त कुछ जने दुनिये से विदा हो गइल रहन. बाकिर लोक कवि पूरा मजबूती से बाजार में जमल रहले आ एने त उनुकर राजनीतिक संपर्को कुछ बेसिये “प्रगाढ़” हो गइल रहे. अब ऊ एक दू ना, कई-कई गो पार्टियन के नेतवन खातिर गावे लागल रहले. चुनावो में आ बिना चुनावो में. ऊ एके सुर में लगभग सभही के गुणगान गा देसु. कई बेर त बस नाम बदले भर के रहत रहुवे. जइसे एक गाना में ऊ गावसु, “उस चाँद में दागी है दागी, पर मिसरा जी में दागी नहीं है” भलही मिसरा जी में दाग के भंडार भरल होखे. एही तरह वर्मा, यादव, तिवारी वगैरह कवनो नाम अपना सुविधा से लोक कवि फिलर का तरह भर लेसु आ गा देसु. बिना उ जनले कि ई सब कर के उहो फिलर बने का राह पर लाग रहल बाड़े. बाकिर अबही ई दूर के राह रहे. अबही त उनुकर दिन सोना के रहे आ राति चाँदी के.


केंद्रीय मंत्री संजीव बालियान के चचेरे भाई का कोरोना से निधन - VASHISHTHA VANI\nकेंद्रीय मंत्री संजीव बालियान के चचेरे भाई का कोरोना से निधन\nमुजफ्फरनगर. केंद्रीय मंत्री संजीव बालियान (Union Minister Sanjeev Balyan) के चचेरे भाई जितेंद्र बालियान (Jeetendra Balyan) का कोरोना संक्रमण (Corona Infection) की वजह से निधन हो गया. वह पंचायत चुनाव में जीत कर ग्राम प्रधान बने थे, लेकिन इसी दौरान कोरोना संक्रमित हो गए थे. उनके दूसरे भाई का दिल्ली के एम्स में इलाज चल रहा है.\nJeetendra Balyan, Muzaffarnagar News, Union Minister Sanjeev Balyan


Feb 20, 2015 आरा, गाजीपुर, गोरखपुर, छपरा, देवरिया, बलिया, बेतिया, भोजपुरी पट्टी के खबर\nअबहिए पता चलल बा कि बिहार के मुख्यमंत्री जीतन राम माँझी इस्तीफा दे दिहलन काहे कि उनुका पता चल गइल कि उनुका लगे बहुमत नइखे. बाकिर एह दौरान नीतीश कुमार के सत्ता लोलुप चेहरो उजागर क गइले जीतन.\n(बियफे 19 फरवरी के खबर)\nबक्सर जिला के डुमरांव व्यवहार न्यायालय के हरियाणा फार्म से हटाके डुमरांव टेक्सटाइल मिल के बंद पड़ल जमीन पर खोले के विरोध करत अनुमंडल अधिवक्ता संघ मिल का सोझा धरना दिहलसि.\nबक्सर जिला के सिकरौल इलाका के बसांव पुलिया का लगे मंगल का रात एगो डाककर्मी से लूट के मामिला में पुलिस के कहना बा कि लूट भइले ना रहे. ओह डाककर्मी के मोटरसाइकिल के एगो बोलेरो से धक्का लागल त नशा में मताइल डाककर्मी बिना देरी पुलिस आ अपना अधिकारियन के लूट के खबर दे दिहलसि. पुलिस चहुँपल त रुपिया ओकरा लगही मिल गइल.\nसासाराम जिला के मुरही गांव के रिंकू देवी के हत्या से खिसियाइल गाँव वाले बियफे के साँझ दरिगांव थाना का सोझा लाश राख के सड़क जाम कर दिहले.\nसासाराम के गौरक्षणी-गजराढ़ मुहल्ले से बुध का रात में एगो भाजपा नेता के बोलेरो चोरा लिहल गइल.\nसंविदा पर काम करत कर्मचारियन के हड़ताल का चलते सासाराम शहर के बिजली दस घंटा ले गायब रहल. हड़ताली कर्मचारी तारे काट दिहले रहले सँ.\nरोहतास जिला के डेहरी-आनसोन में नया बनल राजकीय पालीटेक्निक के उद्घाटन बुध का दिने विज्ञान आ प्रौवैधिकी मंत्री शाहिद अली खान रिमोट से कइलन.\nनरकटियागंज से हाजीपुर जाएवाली इंटरसिटी एक्सप्रेस में चढ़े के फेरा में अठारह बरीस के एगो लईकी नीचे गिर गइल आ ओकर टाँग कट गइल ट्रेन से.\nछपरा सदर अस्पताल में संविदा पर बहाल डाक्टर शुक का दिन से हड़ताल पर रहींहे. ई लोग अपना के नियमित करे के माँग करत बा.\nसारण जिला के एकमा के अढ़ाई हजार लोग के रसोई गैस कनेक्शन हमेशा ला बंद क दिहल गइल बा. ई लोग अब अपना नाम पर दोसरो कनेक्शन ना ले पाई.\nछपरा जंक्शन यार्ड में खड़ा छपरा-दिल्ली एक्सप्रेस के एगो बोगी में बियफे के साँझ अचके में आग लाग गइल आ एगो जनरल बोगी पूरा जर गइल.\nछपरा-सिवान मेन रोड पर दाउदपुर का लगे दू गो सड़क हादसा में एगो आदमी के मौत हो गइल आ एक आदमी घवाहिल हो गइल. सबदरा गांव के एगो बूढ़ के सिवान से आवत बस कचारत चल गइल.\nअरेराज- बेतिया रोड पर लौरिया गाँव का लगे बियफे का दिने एगो बोलेरो दस साल के एगो लड़िका के कचारत भाग गइल. ओकर मौत ओहिजे हो गइल.\nसिवान के दक्खिन टोला में दू लोग प्रोपर्टी डीलर पर गोली चलावल गइल जवना में एगो के गोड़ में गोली लागल जबकि दोसरका के तीन चार गोली लागल. कहल जात बा कि दोसरके निशाना पर रहुवे. पहिलका के त बस टाँग में गोली मार के घवाहिल भर कइल गइल.\nसिवान के बड़हरिया इलाका के भीमपुर गाँव के एगो नवही के लाश चंवर के बड़का तालाब में मिलल. सोरह बरीस के ई नवही घरे से नहाए खातिर निकलल रहुवे.\nसिवान के बड़कागांव बाजार पर बियफे का दिने एगो जीप से कचरा के कोइरी टोला के एगो दस बरीस के लड़िका के मौत हो गइल आ एगो अउर लड़िका घवाहिल हो गइल.\nबलिया शहर के गुदरी बाजार में बियफे के साँझ दुर्गा प्रतिमा से आंख निकालत एगो चोर के लोग पकड़ लिहल जबकि दोसरका चोर सोना के एगो आँख ले के भाग निकलल.\nबांसडीह रोड टीसन का लगे क मां दुर्गा मंदिर के ताला तूड़ के बुध के रात माता के गहना चोरा लिहल गइल बा. दान पेटीओ के खाली कर गइले सँ चोर.\nदेवरिया शहर में बियफे के साँझ एगो निजी अस्पताल में आपरेशन का दौरान एगो औरत के मौत का बाद परिवार वाले जम के तूड़फोड़ कइले.\nदेवरिया के सूर्या एकेडमी के विद्यार्थी स्वच्छ भारत अभियान के तहत बियफे का दिने हनुमान मंदिर परिसर के सफाई कइले.\nनंदगंज गाजीपुर में बियफे के रात में कुसुम्हीकला चट्टी का लगे एगो बोर्ड परीक्षार्थी ट्रक से कचरइला से मर गइल.\nमहाशिवरात्रि का दिने गोरखनाथ मंदिर से चोरावल छह महीना के लड़िका बियफे का दिने महादेव झारखंडी में शिव मंदिर के चबूतरे पर सकुशल मिल गइल. एह मामिला में गिरफ्तार ओह बच्चा के मौसी के पुलिस छोड़ दिहले बिया.\nगोरखपुर के मोहद्दीपुर से कूड़ाघाट ले बने वाला ओवरब्रिज के प्रस्ताव के खिलाफ व्यापारी समुदाय प्रदर्शन कइलस.


Bishwakarma Sah's Page - JaiBhojpuri.com\nkolkata,west bengalIndia Like0members like this\nBlog PostsDiscussions (1)EventsGroupsPhotosPhoto AlbumsVideos Bishwakarma Sah's Likes Bishwakarma Sah's Friends\nView All Bishwakarma Sah's Page\nशशि कुमार सिंह (SHASHI) leftacomment for Bishwakarma Sah"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 17, 2012Rajeev Mishra "राजीव भोजपुरिया" leftacomment for Bishwakarma Sah"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 17, 2011शशि कुमार सिंह (SHASHI) leftacomment for Bishwakarma Sah"प्रणाम आ जय भोजपुरी\nजय भोजपुरी"Sep 17, 2011Ashutosh Ranjan leftacomment for Bishwakarma Sah"जनम दिन के बहुत बहुत बधाई"Sep 17, 2010Bishwakarma Sah replied to Ashok Kumar's discussion बिहार-यूपी के नवहा लोगन पर अन्याय कइली ममता बनर्जी"ई बजट से बहुत सारा प्रतिभावान उम्मीदवारों को जगह ना मिल payi............"Feb 27, 2010Bishwakarma Sah is nowamember of JaiBhojpuri.comJan 28, 2010 Welcome Them! RSS\nAt 11:09pm on September 17, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nजय भोजपुरी At 8:41pm on September 17, 2010, Ashutosh Ranjan said… जनम दिन के बहुत बहुत बधाई No comments yet!


भीमराव अम्बेडकर राज्यसभा ला परचा दाखिस कइलन – टटका खबर\nलखनऊ 07 मार्च (वार्ता). उत्तर प्रदेश से राज्यसभा खातिर बसपा के उम्मीदवार भीमराव अम्बेडकर आजु आपन परचा दाखिल क दीहलन.\nराज्यसभा चुनाव ला यूपी से पहिलका परचा दाखिल करे वाला भीमराव अम्बेडकर आजु चुनाव अधिकारी आ विधानसभा के प्रमुख सचिवो प्रदीप दुबे का सोछा आपन परचा पेश कइलन. एह मौका पर उनुका साथे पार्टी के बड़का नेता सतीश चन्द्र मिश्र, प्रदेश अध्यक्ष राम अचल राजभर आ बसपा विधानमण्डल दल के नेता लालजी वर्मा मौजूद रहलें.\nऔरैया जिला के लखना विधानसभा सीट से 2007 में चुनाव जीते वाला भीमराव अम्बेडकर बसपा के जमीनी कार्यकर्ता मानल जालें. पहिले कहल जात रहुवे कि हो सकेला कि मायावती अपना भाई आनन्द कुमार के राज्यसभा भेजीहें बाकिर एह चरचा पर आब विराम लाग गइल.\nचुनाव जीते ला उनुका 37 गो भोट चाहीं. बसपा का लगे आपन 19 गो भोट बा आ सपा से दस भोट पावे ला बसपा लोकसभा उपचुनाव में सपा के समर्थन दिहले बिया. ओकरा इहो इमाद बा कि कांग्रेस के सात गो आ राष्ट्रीय लोकदल के अकेला भोटो ओकरा मिल जाई. ई सगरी भोट मिल जाव त अम्बेदकर जीत जइहें.\nसपा का लगो 47 विधायक बाड़ें आ ऊ आपन एके गो उमीदवार जीता सकेले. सपा जया बच्चन के दुबारा राज्यसभा के टिकट दे दिहले बिया. जया बच्चन के नाम के एलान का साथही नरेश अग्रवाल के फेरु राज्यसभा सांसद बने के सपना टूट गइल बा.\nTags: जया बच्चन. नरेश अग्रवाल, बसपा, भीमराव अम्बेडकर, राज्यसभा चुनाव, सपा


छठवाँ भोजपुरी फिल्म अवार्ड समारोह १४ अक्टूबर के – Anjoria\nछठवाँ भोजपुरी फिल्म अवार्ड समारोह १४ अक्टूबर के\nभोजपुरी फिल्म जगत के सबसे प्रतिष्ठित अवार्ड “भोजपुरी फिल्म अवार्ड” के छठवाँ समारोह खातिर जूरी सदस्य आ पुरस्कार श्रेणी में चुनाइल फिलिमन के घोषणा कर दिहल गइल बा. मुंबई में आयोजित एगो संवाददाता सम्मलेन में अवार्ड समिति के संस्थापक अध्यक्ष विनोद गुप्ता ई घोषणा कइलन.\nएह साल चयन प्रक्रिया में कुछ बदलाव भइल बा. पहिला बेर पुरस्कार समिति के जूरी सदस्यन के नाम के घोषणा कइल गइल. जूरी के छह सदस्यन के नाम बा के.पी.निगम, असीम सिन्हा, राज सिंह चौधरी, अमिताभ वर्मा, मिश्रा जी आ आशुतोष. अवार्ड संचालन के जिम्मा सम्हरले बाड़न स्वरुप फिल्म्स के पुनीत केला.\n१४ अक्टूबर के गोरेगांव स्पोर्ट्स क्लब मुंबई में होखे जा रहल एह समारोह में सर्वश्रेष्ठ अभिनेता के श्रेणी में रवि किशन दू गो फिलिमन खातिर, निरहुआ दू गो फिलिमन खातिर आ पवन सिंह के नाम एगो फिलिम खातिर नामांकित भइल बा. सर्वश्रेष्ठ अभिनेत्री खातिर रानी चटर्जी आ पाखी हेगड़े के दू दू गो फिलिम आ स्वीटी छाबड़ा के एगो फिलिम के नामांकित कइल गइल बा.\nबेस्ट फिल्म खातिर रवि किशन के “चंदू की चमेली” आ “देवरा बड़ा सतावेला”, निरहुआ के “रणभूमि” आ “सात सहेलियां” आ प्रवेश लाल यादव के “दिल” शामिल बा.\n( स्रोत : उदय भगत, प्रशान्त निशान्त आ संजय तिवारी)\n‘केहू हमसे जीत ना पाई’ 27 अक्टूबर के रिलीज होखी


प्रधानमंत्री नरेन्द्र मोदी – टटका खबर\nनयी दिल्ली 13 अप्रैल (वार्ता). बाबा साहेब अंबेडकर के लेके कांग्रेस के कठघरा में खडा करत प्रधानमंत्री नरेन्द्र मोदी आरोप लगवलन कि कांग्रेस बाबा साहेब के अपमान करे में कवनो कोर कसर ना छोड़लसि आ इतिहास से उनुकरा नामो निशान मिटावे ला आपन पूरा ताकत लगा दिहलसि. प्रधानमंत्री नरेन्द्र मोदी आजु लयी दिल्ली में राष्ट्रीय\nभोजपुरी समाज, दिल्ली का तरफ से बोलावल एगो अनौपचारिक मुलाकात में भोजपुरी भाषी सांसदन आ पत्रकार लोग जुटल. एह मुलाकात से राय निकलल कि यूपी विधानसभा के अगिला बरीस होखे जात चुनाव में मुद्दा बनवला क जरुरत बा. बइठक में भोजपुरी समाज, दिल्ली के अध्यक्ष अजीत दूबे आ भाजपा सांसद मनोज तिबारी के सक्रिय भागीदारी\nसांसद आदर्श ग्राम योजना के तहत अपना निर्वाचन क्षेत्र वाराणसी के एगो अउर गांव के विकसित करे बदे प्रधानमंत्री नरेन्द्र मोदी ओकरा के गोदी ले लिहलें. ई गाँव ह पिछड़ा जातियन के बहुलता वाला गांव नागेपुर. प्रधानमंत्री मोदी दू बरीस पहिले जयापुर गांव के चुनले रहले आ अब एगो अउर गाँव के कायाकल्प करे जात\nपीएम मोदी काल्हु रात वाराणसी पहुंचले आ बाबतपुर हवाईअड्डा से सीधे डी.एल.डब्लू. के गेस्ट हाउस जा के ओहिजे रात्रि विश्राम कइलन. आजु ऊ वाराणसी के सीर गोवर्धन में संत रविदास का जन्मस्थली पर बनावल मंदिर में माथा टेकीहें. ओकरा बाद काशी हिन्दू विश्वविद्यालय के शताब्दी बरीस के दीक्षान्त समारोह के संबोधित करीहें. विश्वविद्यालय उनुका के


जुलाई 2016 – Anjoria\nMonth: जुलाई 2016\nसाहब बुझले पियाज, सहबाइन बुझली अदरख. ना ना, बतावे के कवनो जरूरत नइखे कि हम गलत कहाउत कहत बानी. असल कहाउत हमरो मालूम बा बाकिर सेकुरल कब कवना बात प…\nजुलाई 27, 2016 Editor\nपिछला सोमार 25 जुलाई, 2016 का दिने दिल्‍ली के इंडिया इंटरनेशनल सेंटर में भोजपुरी समाज, दिल्‍ली आ राजस्‍थानी भाषा मान्‍यता समिति दुनू मिल के आयोजित केन्‍द्रीय वित्‍त राज्‍यमंत्री अर्जुन राम…\nजुलाई 25, 2016 Editor\nभोजपुरी के एगो महान कवि रहलन महेन्दर मिसिर. उनुका के पूरबी गीतन के जनक मानल जाला. मिसिर जी के लिखल पूरबी अपना शृंगार रस का चलते बहुते लोकप्रिय भइली सँ.…\nएगो, एकगो, आ एकेगो का चक्करघिन्नी में कई दिन से दिमाग में चकोह जस चलत बा आ हम ओहीमें खिंचाइल चलल जात बानी. थाह नइखे लागत कि कइसे एह चकोह…\nजुलाई 23, 2016 Editor\nदक्षिणी दिल्ली बदरपुर के मीठापुर चौक पर विश्व जनसंख्या दिवस के अवसर पर लाल कला मंच के ओर से जागरुकता आ काब्य गोष्ठी के आयोजन कइल गइल. जेकर मुख्य उद्देश्य…\nजुलाई 22, 2016 Editor\nशबद सहारे राखिये, शबद के हाथ न पाँव. एक शबद औषधि बने, एक शबद करे घाव. दीनदयाल विश्वविद्यालय गोरखपुर के हिन्दी विभागाध्यक्ष रहल प्रो. रामदेव शुक्ल कबीरदास के लिखल एह…\nबिहार के बाद अब मुंबई में २२ जुलाई से गदर\nएह साल के अबले के सबले बड़ आ चर्चित रहल भोजपुरी फिलिम गदर अब मुंबई में २२ जुलाई से प्रदर्शित होखे वाली बा. ई फिलिम बिहार में पहिलहीं से गदर…


निरहुआ के जान से मारे के धमकी – Anjoria\nभोजपुरी के सुपर स्टार दिनेश लाल यादव निरहुआ के पिछला दिने फोन करके जान से मारे के धमकी दिहल गइल बा. ई धमकी एगो निर्माता सतीश भावष्कर दिहले बा जे चाहत रहे कि निरहुआ ओकरा फिल्म खातिर डेट देसु. ना दिहले त पहिले एक करोड़ के माँग कइलस कहलसि कि ना त निरहुआ के फिल्म मुंबई में रिलीज ना होखे दी. पहिले त निरहुआ सोचले कि कवनो सिरफिरा होखी जे अइसहीं हवा बान्हत बा बाकिर जब बाकियो निर्माता लोग, अभय सिन्हा, आलोक कुमार आ दुर्गा प्रसाद, के धमकवलसि कि निरहुआ के लेके फिल्म बनइब लोग त मुंबई में रिलीज ना होखे देब. दुर्गा प्रसाद के त इहो धमकी दिहलसि कि अगर निरहुआ के फिल्म के गाना रिकार्ड करऽवलऽ त स्टूडियो में तोड़ फोड़ करवा देब. संगीतकार राजेश रजनीशो के धमकवले बा. एह सब का बाद निरहुआ एह बारे में यमन पुलिस थाना में केस दर्ज करवा दिहले बाड़न. निरहुआ के फिल्म “दुश्मन” जल्दिये मुंबई में रिलीज होखे वाली बा ओकरो के रिलीज ना होखे देबे के धमकी दिहले बा ऊ सतीश भाविष्कर.\nOne thought on “निरहुआ के जान से मारे के धमकी”\nham bojpurr filam mi kam karl chahet bani\nhamar mobil no,h 9721590857


अशोक द्विवेदी – Page3– Anjoria\nअशोक द्विवेदी (Page 3)\n– डा0 अशोक द्विवेदी दउर- दउर थाकल जिनगानी कतना आग बुतावे पानी ! बरिसन से सपना सपने बा ; छछनत बचपन बूढ़ जवानी । हरियर धान सोनहुली बाली, रउरे देखलीं , हम का जानी ? कबहूँ -कबहूँ क्षुधा जुड़ाला जहिया सबहर जरे चुहानी । पूत -पतोह बसल परदेसे – उचटलपूरा पढ़ीं…\nपिछला 19 आ 20 सितंबर का दिने भोपाल नें मध्यप्रदेश भोजपुरी साहित्य अकादमी का तरफ से एगो साहित्यिक गोष्ठी के आयोजन भइल. पहिला दिन पहिल सत्र में भोजपुरी कहानी पाठ भइल. एमें कन्हैया सिंह सदय, प्रेमशीला शुक्ल, भगवती प्रसाद द्विवेदी, विष्णुदेव तिवारी, प्रकाश उदय, अजय ओझा, आ तुषारकान्त उपाध्याय आपनपूरा पढ़ीं…\n– डाॅ. अशोक द्विवेदी काल्हु भोरे क निकलल रात एक बजे घरे पहुंचनी. ए साल के सावन में बलिया बनारस ढेर इयाद आइल बाकि महाराष्ट् में भीमा श॔कर ज्योतिर्लिंग के दरस परस खातिर कइल यात्रा अपना आप में अनूठा आ अविस्मरणीय रहल. पहाड़, झरना, बन से होत प्रकृति के अनुपमपूरा पढ़ीं…\n– डाॅ. अशोक द्विवेदी गंगा, सरजू, सोन का पाट में फइलल खेतिहर-संस्कृति दरसल “परिवार” का नेइं पर बनल गृहस्थ संस्कृति हऽ. परिवार बना के रहे खातिर पुरुष स्त्री क गँठजोरा क के बिवाह संस्कार से बान्हल आ मर्यादित कइला का पाछा सृष्टिकारी कर्म के गति देबे क भावना रहे. घरपूरा पढ़ीं…\n– डाॅ. अशोक द्विवेदी हमार बाबा, ढेर पढ़ुवा लोगन का बचकाना गलती आ अज्ञान पर हँसत झट से कहसु, “पढ़ लिखि भइले लखनचन पाड़ा !” पाड़ा माने मूरख; समाजिक अनुभव-ज्ञान से शून्य. आजकल तऽ लखनचंद क जमात अउर बढ़ले चलल जाता. ए जमात में अधूरा ज्ञान क अहंकार आ छेछड़पनपूरा पढ़ीं…\n– डाॅ. अशोक द्विवेदी अनेकता मे एकता क उद्घोष करे वाला हमन के महान देश इहाँ क रहनिहार हर नागरिक के हऽ; बाकिर अइसनो ना कि देश के हेठे दबाइ के सबकर अपने आजादी परमुख हो जाय. पहिले राजा जवन मरजी होखे करे बदे सुतंत्र आ निरकुश रहे बाकि अब,पूरा पढ़ीं…\n– डाॅ. अशोक द्विवेदी बहुत पहिले एक बेर क्रिकेट देखत खा, भारत के ‘माही’ मिस्टर धोनी का उड़त छक्का के कमेन्टरी वाला ‘हेलीकाप्टर शाट ‘ का कहलस, ओके नकलियावे क फैशन चल निकलल. नीचे से झटके मे़ ऊपर उठावे वाला ई हेलिकाप्टर स्टाइल विज्ञापन वाला ले जाके लेहना काटे वालापूरा पढ़ीं…


बिहार चुनाव चर्चा – टटका खबर\nAll parties are going at full speed campaigning for their candidates in the 1st phase. Eight districts will go for poll in this phase on 21st Oct. Sonia Gandhi is campaigning today in Motihari and Katihar. She said that central govt has given crorein funds for the welfare of Dalits and Minorities but Bihar government is not telling what it did with that money. BJP and JD(U) have decided to campaign jointly.\nबिहार विधानसभा चुनाव के पहिला चरण के मतदान २१ तारीख के होखे जा रहल बा आ एकरा खातिर सगरी दल जोर शोर से प्रचार का काम में लागल बाड़े. सोनिया गाँधी आजु कटिहार आ मोतिहारी में चुनाव प्रचार करे आइल बाड़ी. अपना भाषण में उहो बिहार सरकार पर आरोप लगवली कि केन्द्र से मिलल करोड़ो रुपिया कहाँ खरच भइल से बिहार सरकार बतलावत नइखे. कहली कि केन्द्र बिहार में मुस्लिम विश्वविद्यालय के शाखा खोले खातिर आपन हँ दे दिहले बिया बाकिर बिहार सरकार आजु ले जमीन के इन्तजाम नइखे कर पवले.\nभाजपा आ जदयू संयुक्त चुनाव प्रचार करे के घोषणा कइले बा लोग. जेटली कवनो तरह के मतभेद भा मनभेद के साफे नकरले बाड़न. ओही मंच से नीतीश कहलें कि अबकी के चुनाव में विकास एगो बड़ आ खास मुद्दा बा. अपना भाषण में नीतीश कहले कि केन्द्र बिहार में चौंसठे लाख परिवार खातिर अनाज दे रहल बिया जबकि जरुरत डेढ़ करोड़ परिवार खातिर बा. कहलन कि अगर उनकर सरकार फेर बनल त अबकी बाकिओ बचल परिवारन के अनाज भा ओकरा बदले रुपिया दिहल जाई. सुशील मोदी सहरसा में भाषण देत दावा कइले बाड़न कि राजग दू तिहाई बहुमत ले के जीती.\nओने राजद के रघुवंश बाबू कहलें कि कांग्रेस से अलगा होखल बहुते बड़ गलती रहुवे आ अगर जरुरत पड़ी त सरकार बनावे में कांग्रेस के सहयोग लिहला से परहेज नइखे राजद के.\nपहिलका चरण में बिहार के आठ जिला में मतदान होखे वाला बा. एह जिलन के नाम बा मधुबनी, सुपौल, अररिया, किशनगंज, पूर्णिया, कटिहार, मधेपुरा आ सहरसा. ओने पाँचवा चरण के मतदान खातिर नामांकन के दौर जारी बा. चउथका चरण के नाम वापसी के आजु आखिरी दिन ह.\nपटना का लगे नाव पलटला से एक दर्जन लोग डूबल\nरोहतास में पेट्रोल पंप कर्मचारी से साढ़े छह लाख के लूट


अक्षरा आ अंजना के मिलल ईद के तोहफा – Anjoria\nअक्षरा आ अंजना के मिलल ईद के तोहफा\nभोजपुरी सिनेमा के दू गो चर्चित अभिनेत्री अक्षरा सिंह आ अंजना सिंह खातिर अबकी के ईद ढेरे खुशी ले के आइल. ठीक ईदे के दिन अक्षरा सिंह के “प्यार झुकता नहीं” बिहार में आ अंजना सिंह के “वर्दी वाला गुंडा” मुंबई में रिलीज़ भइ. “प्यार झुकता नहीं” शुरू के तीने दिन में अतना कलेक्शन बटोर लिहलसि जतना कवनो हिट भोजपुरी फिलिम हफ्ता भर में बटोरेला. एह फिलिम में अक्षरा सिंह एगो मॉडर्न लड़िकी के किरदार में बाड़ी आ उनकर नायक बाड़े नया अभिनेता शैलेश सिन्हा.\nएही तरह अंजना सिंह के “वर्दी वाला गुंडा” फिलिम जबब ईद का दिने मुंबई में रिलीज़ भइल त सिंगल स्क्रीन सिनेमाघरन में रिकोर्डतोड़ बिजनेस कइलसि, फिलिम में बोलल अंजना सिंह के डायलागो दर्शकन का जुबान पर चढ़ गइल. एह फिलिम में अंजना के अपोजिट बाड़ें दिनेश लाल यादव निरहुआ. दुनु जने के ई पहिलका हिन्दी फिलिम हवे.\nअक्षरा आ अंजना अपना फिलिमन के सफलता के कारक दर्शकन के प्यार बतावत बाड़ी आ एकरा के ईद के तोहफा मानत बाड़ी.\nयू ट्यूब पर छा गइल ‘तेरी कसम’ फिलिम के प्रोमो


हवाई फोटोग्राफी - विकिपीडिया\nअमेरिका में 11 सितंबर 2001 के हमला के बाद वल्ड ट्रेड सेंटर के खँडहर बन चुकल जगह के लिहल एगो हवाई फोटो। ई नोवा मिशन के सेसना जेट बिमान से करीब 1005 मीटर के ऊँचाई से घींचल फोटो हवे।\nहवाई फोटोग्राफी (अंगरेजी: aerial photography) में कौनों हवाई जहाज चाहे दुसरे अइसने कौनों हवा में उड़े वाला चीज से नीचे के जमीन के फोटो खींचल जाला। अइसन उड़े वाला प्लेटफार्म कौनों हवाई जहाज (एयरक्राफ्ट) हो सके ला, हेलीकाप्टर, मनुष्य बिना हवाई बिमान (UAV) चाहे ड्रोन, गुब्बारा, राकेट, चाहे पैराशूट हो सके ला। इतिहास में कबूतर आ पतंगा तक पर कैमरा लगा के नीचे के जमीन के फोटो खींचे के उदाहरण मिले ला। कौनों गाड़ी पर किरान चाहे ऊंचाई ले चहुँपे वाला कौनों खम्हा नियर जोगाड़ लगा के ओहूजे से खींचल फोटो हवाई फोटो कहा सके ला। फोटो खींचे वाला कैमरा के चलावे के काम रिमोट से कइल जा सके ला चाहे ऑटोमेटिक सेट हो सके ला; हवाई जहाज से केहू आदमियो हाथ में कैमरा पकड़ के हवाई फोटो घींच सके ला।\nहवाई फोटोग्राफी के "हवा-से-हवा में फोटोग्राफी" से अलगा बूझल जाए के चाहीं जेह में एगो हवाई जहाज दुसरे जहाज के पोंकिया के ओनाहना के तस्वीर घींचे लें।\nहवाई फोटोग्राफी एगो बड़हन अध्ययन के क्षेत्र रिमोट सेंसिंग के हिस्सा हवे। ई एह बिधा के के एगो बहुत महत्व वाला अंग रहल हवे आ अब्बो बाटे हालाँकि, उपग्रह से लिहल तस्वीर, जिनहन के सैटलाइट इमेज कहल जाला, के आ गइले के बाद हवाई फोटो के महत्त्व आ इस्तेमाल कम भइल बाटे। हवाई फोटो के पढ़े आ ओकरा से जानकारी निकाले के बिधा के हवाई फोटो इंटरप्रेटेशन कहल जाला। एह फोटो सभ से नापजोख करे आ नक्शा बनावे के कला आ बिज्ञान के फोटोग्रामेट्री कहल जाला। एकदमसे सटीक परीभाषा बतावल जाय तब, हवाई फोटो सभ से कौनों किसिम के बिस्वसनीय आ सटीक क्वांटिटेटिव जानकारी (नाप-जोख चाहे मापन) हासिल करे के कला चाहे बिज्ञान फोटोग्रामेट्री हवे।\nहवाई फोटोग्राफी के इस्तेमाल लड़ाई में चाहे दुश्मन देस के इलाका के जासूसी करे में, कौनों इलाका के नक्शा बनावे में, खेती आ फसल सभ के जायजा लेवे में, शहर के प्लानिंग खाती जानकारी जुटावे में, आ अउरी बिबिध किसिम के बहुत सारा काम सभ में इस्तेमाल हो रहल बाटे।\n3.1 अउरी पढ़े खातिर\n↑ Paine, David P.; Kiser, James D. (14 फरवरी 2012). Aerial Photography and Image Interpretation (English में) (2 संस्क.). John Wiley & Sons. प. 1. ISBN 978-0-470-87938-2.\nविकिमीडिया कॉमंस पर संबंधित मीडिया Aerial photography पर मौजूद बा।\nIntroduction To Aerial Photographs, एनसीईआरटी के किताब।\nPadhi, Maj Genl R. C.; Dasgupta, Arup (16 जुलाई 2018). "Indian Aerial Photography Policy - A Critique". Geospatial World.\n"Aerial Photographs and Satellite Images". pubs.usgs.gov.\nJensen, John R. (2009). Remote Sensing of the Environment: An Earth Resource Perspective 2/e (English में). Pearson Education. ISBN 978-81-317-1680-9.\nPaine, David P.; Kiser, James D. (25 अप्रैल 2003). Aerial Photography and Image Interpretation (English में). John Wiley & Sons. ISBN 978-0-471-20489-3.\nAber, James S.; Marzolff, Irene; Ries, Johannes (28 मई 2010). Small-Format Aerial Photography: Principles, Techniques and Geoscience Applications (English में). Elsevier. ISBN 978-0-08-093283-5.\nAerial Photographs and Satellite Images (English में). U.S. Department of the Interior, U.S. Geological Survey. 1997.\n"https://bh.wikipedia.org/w/index.php?title=हवाई_फोटोग्राफी&oldid=700982" से लिहल गइल\nएह पन्ना पर आखिरी बेर संपादन 30 नवंबर 2021 के 06:14 बजे भइल रहल।


स्त्री प्रताड़ना के खिलाफ एगो आन्दोलन जस बा फिलिम तेरी कसम – अनिल सिनकर – Anjoria\nस्त्री प्रताड़ना के खिलाफ एगो आन्दोलन जस बा फिलिम तेरी कसम – अनिल सिनकर\nअब व्यभिचार-बर्बरता के विरोध हमेशा सड़क पर उतर के भा हथियार उठाईए के कइल जाव जरूरी नइखे. एकरा के हमनी का अपना अपना तरीका से देखा जता सकीले. नुक्कड़ नाटक से जन-जागृति आ गलत क़ाम के विरोध त होखते आइल बा. अब इहे काम निर्माता-निर्देशक अनिल सिनकर अपना अंदाज़ में शुरू कइले बाड़े. दिल्ली आ दोसरो जगहा पर होखत सामूहिक बलात्कार के विरोध करत अनिल सिनकर एगो फिलिमे बना डलले ‘तेरी कसम’. एकरा के ऊ सिरिफ फिलिम ना मान के आन्दोलन बतावत बाड़े. कहतारें कि मनोरंजक होखतो ‘तेरी कसम’ ऐह दरिंदन का खिलाफ एकजुट होखे के बिगुल बजावत बिया. पेश बा एहिजा निर्माता-निर्देशक अनिल सिनकर से भइल बातचीत के कुछ अंश :-\nकइसन फिलिम हवे ‘तेरी कसम’?\nएक्शन से भरपूर बाकिर साफ-सुथर आ मनोरंजक. एह फिलिम ‘तेरी कसम’ में देखावल गइल बा कि मेहरारू लड़िकियन पर होखत हमला, बलात्कार के विरोध कइल जरूरी बा. कह सकीलें कि फिलिम गैगरेप के खिलाफ बनावल गइल बा.\nत ‘तेरी कसम’ कवनो साँच घटना पर आधारित बा?\nहै, बा. मुख्य मुद्दा दिल्ली में भइल गैंग रेप बा आ साथही कुछ अउरी घटना के जोड़ल गइल बा. एकरा के कवनो खास घटना के रिपोर्ट मत मानल जाव. एकरा के तरीका से फिलिमावल गइल बा.\nएकरा के भोजपुरी के ‘सत्या’ कह सकीले का ?\n(हंसतारे) है, घटना त वइसने बा. अपहरण, बदला वगैरह. ट्रीटमेंट भा टेस्ट के हिसाब से, निर्माण के स्तर पर ई भोजपुरी के ‘सत्या’ ज़रूर बा लेकिन एकरा के ‘सत्या’ के नकल ना कहल जा सके, ना ही ओकरा से मिलत जुलत कवनो सीन बा एहमें.\n‘तेरी कसम’ के कलाकार के-के बा?\nखेसारीलाल यादव, मोनिका सिंह, शुभि शर्मा, उमेश सिंह आ दीपक भाटिया मुख्य भूमिका में बाड़े, अविनाश झा (घुंघरू) के सुंदर संगीत बा. दू गो बढ़िया आईटम नम्बरो बा. फिलिम बहुते खूबसूरत बनल बा आ दर्शक पसंदो करत बाड़े. कहल जा सकेला कि फिलिम दर्शकन पर आपन छोड़े में कामयाब रहल बिया.\nखेसारीलाल के लिहला के जरुरत रहे कि मार्केटिंग के फण्डा रहल. दू गो नायिका माने कि प्रेम-त्रिकोण?\nखेसारीलाल के लेबे के दुनु कारण रहुवे. कॉलेजिया छात्र में उहे जंचते आ एह घरी भोजपुरिया दर्शकन का बीच उनकर जबरदस्त क्रेजो बा. रहल बात दू गो नायिकन के त प्रेम-त्रिकोण सही में बा. मोनिका सिंह पहिला नायिका बाड़ी जिनका साथे बलात्कार होखत बा. शुभि शर्मा दोसरकी नायिका बाड़ी जे एगो टीवी रिपोर्टर हई आ उहे केस के पर्दाफाश करत बाड़ी, दोषियन के बेनकाब करत बाड़ी.\nआप त मराठीभाषी हईं. रत्नागिरी आ मुंबईए ले सिमटल रहनी, फेर भोजपुरी फिलिम के खयाल काहे आइल, मराठी के काहे ना ?\nकॉलेज के जमाना में रंगकर्म से जुड़ल रहीं. मकरंद देशपांडे के समीप अइनी त ई इच्छा अउर बलवती हो गइल. मार्केटिंग का हिसाब से भोजपुरी के बड़हन बाजार बा, इलाकाई फिलिम में भाग्य आजमावे में सबले सेफ बा. अपना पहिलका फिलिम ‘गजब सिटी मारे….’ में हम सिरिफ निर्माता रहनी. हमरा लागल कि फिलिम के तनिका भव्य पैमाना पर, पूरा रिचनेस का साथे बनावल चाहीं. से ‘तेरी कसम’ में रउरा निर्माण के भव्यता लउकी.\nखेसारीलाल-शुभी शर्मा के ‘‘तेरी कसम’’ 11 अक्टूबर से बिहार में\nछक्का मारे का तइयारी में निरहुआ